recursal/SuperWikiNEXT-32B huggingface dataset:
**港裔英國人**又稱為**英籍香港人**、**居英港人**等，係指 1) 祖籍喺香港嘅英國人 2) 父母或自己同時擁有英國國籍同埋香港居留權（英文：Right of abode in Hong Kong）嘅人 3) 英屬香港期間移居香港嘅英國人嘅後代。

雖然佢地通常被認為係華裔英國人嘅一個群體，但係好多都唔鍾意呢種叫法，因為唔想令其他人覺得佢地親中共。港裔英國人唔少都持有英國國民（海外）護照（通稱為 BNO 護照） 。

背景
--

由於香港係英國嘅前殖民地，所以一向都係香港人最受歡迎嘅移民地點之一。由於英文至今喺港英兩地都有官方地位，所以令雙方溝通都比較方便，適應亦比較容易。

喺二次大戰後，英國通過咗1948年英國國籍法令（英文：British Nationality Act 1948），容許咗喺香港出世嘅人無阻地移居英國。喺殖民地時代期間，唔少英國或者大英帝國其他地方嘅人移居嚟香港，所以到97回歸時有唔同血統而喺香港出世嘅香港人。

到2020年7月，香港國安法正式實施，英國隨即為 BNO 護照持有者提供成為英國公民嘅途徑。截至2022年底，共有 153,708 份被允許嘅 BNO 簽證。

移民潮
---

### 1960年代

六七暴動引致香港社會動盪不安，一啲比較富裕嘅香港居民對香港前景憂慮，選擇移居外地，當中唔少係新界原居民。

### 1990年代

六四事件後，唔少香港人對主權移交缺乏信心，英國政府因為道義責任，推出英國居英權計劃 (香港)（英文：British Nationality (Hong Kong) Selection Scheme），讓5萬個家庭得到英國護照，部分人士選擇定居英國。除咗英國以外，美國、加拿大、澳洲、紐西蘭都係當時熱門嘅移民地點。

### 2020年代

自國安法實施以來，香港嘅言論同集會自由日漸縮窄，香港政府大舉向異見人士秋後算帳，社會彌漫住白色恐怖。英國政府俾 BNO 護照持有人喺英國居住、讀書或者做嘢，5年之後可以申請無限期居留，再住多12個月之後可以登記成為英國公民。因此，數以萬計嘅香港人攜同幼小孩童去移民他鄉。

參考
--

1. ↑  "Born abroad: Hong Kong". BBC News. 7 September 2005. 原著喺2022-01-02歸檔. 喺5 April 2010搵到. `{{cite news}}`: Unknown parameter `|dead-url=` ignored (`|url-status=` suggested) (help)
2. ↑  〈香港移民潮：戰後港人歷次「走出去」的因由〉. 《BBC News 中文》 (繁體中文). 2021-02-01. 喺2023-09-01搵到.
3. ↑  GovHK (www.gov.hk). "GovHK: Hong Kong – the Facts". *www.gov.hk* (英文). 喺2023-09-01搵到.
4. ↑  "BBC NEWS | UK | Born Abroad | Hong Kong". *news.bbc.co.uk*. 喺2023-09-01搵到.
5. 1 2  "Hong Kong security law: Why we are taking our BNOs and leaving". *BBC News* (英國英文). 2020-07-11. 原先內容歸檔喺2020-07-12. 喺2023-09-01搵到.
6. ↑  "How many people do we grant protection to?". *GOV.UK* (英文). 喺2023-09-01搵到.
7. ↑  〈BNO留英增至5年 居6年可申入籍 無配額 可工作入學 數月內實施〉. 《明報》. 2020-07-02. 原著喺2020-12-16歸檔. 喺2020-07-12搵到. `{{cite news}}`: Unknown parameter `|dead-url=` ignored (`|url-status=` suggested) (help)
8. ↑  〈英公布BNO移民計劃詳情 明年1月31日起接受申請 不設限額〉. 《眾新聞》. 2020-10-22. 原著喺2021-07-02歸檔. 喺2021-01-31搵到. `{{cite news}}`: Unknown parameter `|dead-url=` ignored (`|url-status=` suggested) (help)
9. ↑  Kari Soo Lindberg (2021-01-30). "Why Enough Hong Kongers to Fill Belfast May Flee to the U.K." Bloomberg. 原著喺2021-03-24歸檔. 喺2021-08-17搵到. `{{cite news}}`: Unknown parameter `|coauthor=` ignored (`|author=` suggested) (help); Unknown parameter `|dead-url=` ignored (`|url-status=` suggested) (help)
**楓橋經驗**係上世紀60年代初，浙江省寧波專區諸暨縣楓橋區（依家既浙江省紹興諸暨市楓橋鎮）發起既一種群眾鬥群眾既政治運動。「楓橋經驗」係通過「發動群眾、對階級敵人加強專政」既社會治理經驗。呢個社會治理經驗喺1963年得到中共領導人毛澤東既批示、學習、推廣，而喺大陸既其他地方推行。

「楓橋經驗」係依靠群眾（而唔係政府）在地監督改造「階級敵人」既經驗。中央宣傳係對「階級敵人」採取「一個不殺，大部不捉」既方針，但係實際唔係咁，只係將具體執行既操作下放俾地方官員，實際係用「定指標」既方法，實行「關一批」、「判一批」、「殺一批」既實際操作。就好似《人民日報》1977年12月21日第2版刊登咗既中共楓橋區委《高舉毛主席樹立的楓橋紅旗 依靠群眾加強專政》呢篇文章講既回顧1963年「楓橋經驗」既產生過程：

一九六三年，我區有七個公社在浙江省委工作隊和地、縣委的領導下，第一批開展了社會主義教育運動。在運動中，遵照毛主席「千萬不要忘記階級鬥爭」的偉大教導，發動群眾，分清了敵我，充分揭露了四類分子的各種破壞活動。當時一部分基層幹部和積極分子激於革命義憤，要求把有破壞活動的四類分子都捕起來。針對這種情況，我們組織幹部、群眾學習毛主席關於對敵鬥爭的一系列方針、政策。通過細緻的思想政治工作和大學習、大辯論，幹部和群眾覺悟提高了，認識到依靠自己的力量能夠制服敵人、改造敵人，克服了單純依賴政府法辦的思想，克服了簡單粗暴的方法，發動和依靠群眾，對敵人分類排隊，進行教育、評審和說理鬥爭，並且依靠群眾就地進行監督和改造。結果，一個人沒有捕，就把這批敵人的大多數制服了。
**曼哈頓計劃**（英文：Manhattan Project）係第二次世界大戰期間研發同整原子彈嘅一項大型軍事工程，由美國同相關支援嘅英國同加拿大執行，呢個計劃喺1942年至1946年間直屬於美國陸軍工程兵團嘅萊斯利·理察·格羅夫斯將軍領導，工程原名係「代用材料項目發展」（Development of Substitute Materials），之後改成「曼哈頓工程區」（Manhattan District）。期間，美方吸收咗早已經展開嘅英國核武器研發計畫——「合金管工程」嘅成果。曼哈頓計早喺1939年已經秘密咁展開咗，請咗超過13萬人員，用咗差唔多20億美金（相當於2014年260億美金），超過90%嘅費用用咗喺起工廠同整核裂變嘅原材料，用喺整武器同發展武器嘅資金唔夠10%，呢個工程喺橫跨美國、英國同加拿大三國嘅30幾個城市入面都有進行。

戰爭期間，美軍研發出兩種類型嘅原子彈，一個係設計上比較簡單、用鈾235整成「槍式（英文：Gun-type fission weapon）」，由於鈾235喺天然鈾中只係得0.7%，其他絕大部分都係質量相同、難以分離嘅同位素鈾238，所以美方用咗三種分離方式嚟提高鈾-235嘅濃度——電磁（「卡留管（英文：Calutron）」）、氣體（「氣體擴散法」）同熱（「索瑞特效應」），大部分工作都喺田納西州橡樹嶺進行。

1941年12月7號，日本偷襲美國珍珠港，美國對日宣戰，自此開始，美國正式捲入二戰。同時，納粹德國已經開始咗德國核武器開發計劃「鈾計劃」（德文：Uranprojekt），目的係整到核武器，用喺二戰之中。一啲美國科學家提出，要喺納粹德國之前研發出原子彈。

1942年12月2號，喺費米嘅指導下，世界上第一個實驗性原子反應堆喺芝加哥起好，成功實現咗可控嘅鏈式反應。1943年春天，奥本海默領導科研人員開始整原子彈嘅工作；1944年，美國橡樹嶺工廠生產出第一批濃縮鈾原材料；1945年7月12號，第一粒實驗性原子彈開始做最後嘅裝配。7月16號，美國第一粒原子彈喺新墨西哥州嘅沙漠中試爆成功，爆炸當量大約21,000噸TNT炸彈。8月6號，美國向廣島投放咗Little Boy原子彈；3日之後（8月9號），向長崎投放咗胖佬原子彈。8月15號，日本宣告無條件投降，第二次世界大戰完。
用《新英文書法》寫嘅 ｢Wiki｣
  唔好同**現代英文書法**搞亂。
**《新英文書法》**（粵讀：san1 jing1 man4 syu1 faat3；英文：**New English Calligraphy**）係居美中國當代藝術家徐冰嘅一套藝術創作範式，亦可以算係佢嘅一件概念藝術作品，創作年份應該係1994年，本來叫 **Square Word Calligraphy**（直譯 ｢方塊字書法｣），由1994年開始，佢一直都有用呢套範式創作唔同嘅其他作品，呢啲衍生作品包括藝術家書、裝置藝術、行為藝術等等。

雖然個名叫 ｢書法｣，但係佢其實並唔係一種書法，而係一種書寫系統，基本概念係用中文字嘅方塊字結構，寫拉丁字母，但係砌出來lei4嘅其實並唔係字母，而係成個字。佢喺2001年出咗本教材，當中寫話雖然寫出來lei4嘅英文字睇落好似漢字咁，但係識英文嘅人應該仍然可以睇得明。

2015年，北大方正出咗一套《新英文書法》嘅衍生字款，叫 ｢方正徐冰新英文書體｣，話係概念藝術字款。

睇埋
--

* 書法字國語
* 諺文

攷
-

1. 1 2  "New English Calligraphy" (館藏目錄) (英文). British Library. 喺2023年10月15號搵到.
2. ↑  Xu, Bing. "Square Word Calligraphy" (作品集目錄) (英文). 喺2023年10月15號搵到.
3. ↑  "Square word" (館藏目錄) (英文). Boston Athenæum. 喺2023年10月16號搵到.
4. ↑  〈方正徐冰新英文书体〉 (產品目錄) (中國中文). 北大方正. 喺2023年10月15號搵到.
太陽系嘅四粒氣體大行星同太陽擺埋一齊比吓尺碼。
**氣體大行星**，有啲人嗌「**類木行星**」，係尺碼好大嘅行星，佢哋唔似第啲行星噉表面係岩石或者第啲固體物質。佢哋冇固態嘅表面，成隻氣體大波。太陽系有四粒氣體大行星：木星、土星、天王星同埋海王星。而家發現嘅太陽系外行星好多都係氣體大行星，圍著佢哋自己嘅恆星轉。

有幾挺唔同嘅氣體大行星。「傳統」嘅氣體大行星，好似木星同土星，主要構成都係氫同氦。第二挺係天王星同海王星，佢哋嘅主要構成係水、氨同埋甲烷，氫同氦響最外層先至有。有啲叫做「熱木星」嘅太陽系外行星，繞行軌道同佢哋嘅恆星好近，表面溫度會好高；發現佢哋較第啲行星易，所以家下發現嘅太陽系外行星好多都系「熱木星」。

氣體大行星冇固態嘅表面，準確啲講係冇可以清楚定義嘅表面，雖然佢哋有岩石或金屬嘅核──啲咁樣嘅核響形成呢挺行星嘅過程入便係必要嘅──佢哋絕大部分嘅質量由氫同氦貢獻。響外層，氫同氦就好似響地球度一樣係氣態嘅，之但係響深層嘅地方，高到極嘅壓力高度壓縮，令到啲氣體變成液態，再深啲近核嘅地方甚至乎變做固態。天王星同海王星亦都差唔多。佢哋雖然係「大雪波」，之但係佢哋內部高到極嘅溫度同壓力會令到啲「雪」變做好特殊好少見嘅物理狀態。所以，我哋係冇可能響氣體大行星「表面」著陸嘅。經常講嘅半徑、表面積、體積、表面溫度、表面密度呢啲概念，都只不過係話響太空睇到嘅，佢哋嘅最外層嘅大氣。

特性
--

太陽系嘅四粒氣體大行星有好多類似嘅特性。佢哋嘅大氣層多數都係氫同氦，深層壓力變大，到咗臨界壓力深度，氫同氦變做液態。木星同土星冇明確嘅大氣層——行星體分界面，而有啲模型嘅模擬結果就話天王星同海王星有好明確嘅大氣層—-行星體分界面。太陽系嘅四粒氣體大行星都係好好嘅「物態梯度」變化實例。佢哋內部熱到極，天王星同海王星有7000K，而木星可以去到20000K。噉樣嘅溫度意味著佢哋大氣層下便成個星球都係液態嘅。所以話，講到「岩石」或「金屬」核嗰陣，唔可以簡簡單單描畫佢哋個核做普通嘅石波或金屬波。其實所謂嘅「岩石」或「金屬」核，只不過係一個好似鐵、鎳呢啲重元素多過第處嘅區域。

四粒氣體大行星自轉速度都較快，形成嘅風產生東西方向嘅條或帶。噉樣嘅帶喺木星度最明顯，土星同天王星少啲，而海王星就睇唔倒。佢哋都有行星環，有好多衛星。土星環最壯觀，1970年代以前啲人淨係知有土星環唔知木星、天王星同海王星都有環。木星係太陽系衛星最多嘅行星。到2008年，發現咗嘅木星衛星有六十三粒。

大氣運動
----

呢類行星大氣嘅紋係同緯度方向平行嘅反環流氣流，睇落去似「條」或「帶」。啲淺色「帶」係大氣較高、內部有上升氣流、氣壓較高嘅區域，而啲深色嘅「條」係木星大氣較低嘅、有下沉氣流、氣壓較低嘅區域。呢挺結構有啲似地球大氣層嘅高-低氣壓環流，之但係實質結構又好唔同──緯度方向嘅「帶」環繞成個行星，同細啲嘅、限喺局部嘅氣壓環流啱啱相反。噉樣嘅結構可能係高速自轉同成個行星深部物質分佈均勻嘅結果。大氣層底部冇海洋同陸地形成嘅溫差，而且個行星自轉快過地球好多。

重有第啲大氣結構：唔同顏色嘅斑。木星有好出名嘅大紅斑，粒斑出現都而家經已超過300幾年咁耐。查實呢啲斑係特別巨大嘅氣旋。有啲斑重係龍卷雷暴雲，天文學家經已響一啲斑度觀測到閃電。

木星同土星
-----

木星同土星大部分都係氫同氦，啲重元素嘅質量比例得 3 到 13%。佢哋嘅結構，外層係分子態嘅氣體氫，包圍著深層嘅液態金屬態氫，個心度重可能會有個岩石核。最外層嘅氫氣大氣層響唔同嘅深度有唔同顏色嘅雲層，啲雲可能會係水同氨構成嘅。液態金屬氫構成成粒行星嘅大部分體積。話啲液態氫「金屬態」，係因為高到極嘅壓力令到氫原子內部嘅電子好似金屬噉可以響原子間自由流動，可以傳電，物理性質變到好似金屬噉。個核，如果有嘅話，會係重元素較多嘅區域，溫度有二萬幾度，壓力高到想像唔到，啲物質形態冇辦法估。

天王星同海王星
-------

天王星同海王星內部構成同木星、土星好唔同。呢類行星嘅內部模型係噉樣嘅：富氫嘅大氣層，響最高嘅雲層開始，向下延伸到天王星八成五、海王星八成嘅半徑範圍。呢個範圍以下，係水、甲烷同氨呢啲嘢構成嘅「雪」。重可能會有岩石同氣體。不過雪、岩石同氣體嘅混合比例唔知，準確嘅物質構成亦都係未知嘅。

佢哋嘅大氣層霧好大，重有啲甲烷，加埋加埋令到佢哋睇落去成粒都係海綠色或者深藍色。佢哋嘅磁場都明顯傾向佢哋嘅自轉軸。同第啲氣體大行星唔同，天王星自轉軸嘅傾斜角度特別大，公轉嘅姿態睇落去好似瞓著打關鬥，個行星嘅季節變化亦都特別明顯。

太陽系外嘅氣體大行星
----------

太陽系外行星隔地球嘅距離遠到用光年嚟計。家下嘅天文探測技術重好難發現嗰啲細粒嘅，似地球噉嘅系外行星。大粒嘅系外行星探測易啲。而家發現嘅太陽系外行星大部分都係同我哋太陽系木星、土星呢啲氣體大行星咁上下嘅「巨無霸」行星。可以推測呢啲行星同太陽系嘅木星較似，而唔會似第挺唔同類型嘅氣體大行星，個名叫「類木行星」會較為準確。啲太陽系外嘅氣體大行星好多都同佢哋繞行嘅恆星距離好近，表面溫度高過太陽系嘅氣體大行星唔知幾多。佢哋可能會係我哋太陽系冇嘅、另外一挺類型嘅氣體大行星。宇宙嘅元素豐度，有98個皮申都系氫同氦，所以如果搵到質量大過木星嘅岩石行星會好出人意外。另一方面，之前行星系統形成嘅理論模型預示話，響好似而家發現嘅「熱木星」噉同恆星距離咁近嘅軌道處形成氣體大行星係冇可能嘅。家下真係發現「熱木星」，數目重好多添。

睇埋
--

* 太陽系太陽系指南

* 太陽系外行星
* 熱木星
* 行星系統
* 太陽系
* 岩石行星

註
-

1. ↑  L. McFadden, P. Weissman, T. Johnson (2007). *Encyclopedia of the Solar System (2nd ed.) page 415*. Academic Press. ISBN 978-0-12-088589-3.`{{cite book}}`: CS1 maint: multiple names: 作者名單 (link)
2. ↑  "Jupiter: Moons". NASA. 原著喺2013-07-06歸檔. 喺2008-06-25搵到.
3. 1 2  The Interior of Jupiter, Guillot et al, in *Jupiter: The Planet, Satellites and Magnetosphere*, Bagenal et al, editors, Cambridge University Press, 2004
4. ↑  L. McFadden, P. Weissman, T. Johnson (2007). *Encyclopedia of the Solar System (2nd ed.)*. Academic Press. ISBN 978-0-12-088589-3.`{{cite book}}`: CS1 maint: multiple names: 作者名單 (link)

出面網頁
----


維基同享有多媒體嘅嘢：  
 **氣體大行星**

* SPACE.com: Q&A: The IAU's Proposed Planet Definition 16 August 2006 2:00 am ET
* BBC News: Q&A New planets proposal Wednesday, 16 August 2006, 13:36 GMT 14:36 UK
* Gas Giants in Science Fiction: List
布上間條
**間條**，花紋花款一種，異色相間咁款，睇到一條條，一間間咁，又叫**條紋**，又叫**斑紋**。異色可唔同色，亦可同色而有深有淡。

跟方向睇，叫直紋、橫紋或者斜紋。
間條粗幼無定，粗又得，幼又得，曲又得，直筆甩又得，條條咁闊又得，時粗時幼又得，變化萬千。
自然有間條，好似班馬黑白相間，或又者虎橙黑相間咁。
間條喺旗上面都常見，好似美國旗、希臘旗咁。

西洋有啲地方，以間條衫畀囚犯着，尤其黑白相間更加經典。
而封路帶都有用到間條，而危險線亦好多時黃黑相間。

### 衣着

集中營間條衫
暗花間條
間條
西洋中世紀，有立法迫人棄民囚犯着間條衫。娼婦都要着。依種鄙視睇法，十八世紀開始有變化，由此添入時裝入便。一九五八年法國立法水兵着廿一間，一間表示拿破崙一次勝利，令間條又另一啲意義。

動物
--

班馬黑白間
File:Panthera tigris tigris edited2.jpg 嘅縮圖虎橙黑間
神仙魚間
動物間條斑紋，有兩用，一為隱身，二為警告。斑紋通常直紋為，同草木方向一樣，但亦有啲有橫紋。

蜂尾間

植物
--

竹斑
西瓜
植物有唔少間條。葉、莖、花、菓都有。有啲天生，然而草木有病，有啲葉會有間條。

斑紋葉

旗
-

奧地利旗
Downman (1685)一六八五年東印度公司旗
美國旗典形間條旗
早年間條旗，當中有奧地利旗，一二三〇年就有。而經典紅白多間，出自英國東印度公司，紅白九到十三間。後尾唔少旗都會揀間條，一間代表一啲。如美國旗，間條代表初期十三州，一間一州。中華民國五色旗，間條代表五族共和，一間一族。

中華民國五色旗

生活
--

Template:脚注ヘルプ

工程封路
理髮間條
黃黑間用來警告危險
File:Zebra crossing, Corporation Road, Loughor - geograph.org.uk - 4922843.jpg 嘅縮圖斑馬線
條碼
日常生活有唔少間條。如理髮紅白藍間。如要人留心危險，黃黑間、橙黑間。如過馬路黑白斑馬綫。如條碼將數碼記喺黑白間。封路膠帶亦有唔少兩色相間。

攷
-

1. ↑  "The secret history of spots, stripes and other everyday patterns". *Quartz* (英文). 2015-11-25. 喺2023-11-13搵到.
2. 1 2  Stanton, Audrey (2019-03-01). "The Somewhat Sinister And Rebellious History Behind Your Striped Shirt". *The Good Trade* (美國英文). 喺2023-11-13搵到.
3. ↑  "The 5 Oldest Country Flags in the World". *Patriot Wood* (英文). 喺2023-11-13搵到.
宋高宗畫像
**宋高宗趙構**（1107年—1187年），字**德基**，係南宋開國皇帝，亦係宋朝第十個皇帝。

趙構係宋徽宗第九個仔，未做皇帝之前受封做「**康王**」。1126年金兵第一次包圍北宋首都汴京嗰陣，趙構畀佢阿哥宋欽宗派去金兵嗰度做人質講和，之後放番返去。1127年1月，金兵第二次包圍汴京之後攻陷汴京，捉咗宋徽宗同宋欽宗，呢件事就叫做「靖康之難」。

之後趙構喺河北起兵，叫自己做大元帥，聚集咗唔少仲效忠宋朝嘅軍隊。1127年6月，趙構喺應天（今日河南商丘）登基做南宋第一位皇帝，改年號做建炎。趙構幾經輾轉終於走到江南，定都臨安（今日浙江杭州）。

建炎三年，「苗劉兵變」發生。

1131年，改用年號「紹興」。

1137年，趙構阿爸宋徽宗嘅死訊傳到南宋。

1140年，金兵又南下入侵。

趙構做皇帝，早期起用過韓世忠、岳飛等等嘅主戰派。但係趙構係諗住守住半璧江山就算，就算喺岳飛大破金兵之後，都係接受割地同金國講和，仲處死咗岳飛，罷免咗韓世忠，起用秦檜做宰相。

1141年宋金達成「紹興和議」。趙構殺咗岳飛之後，金人放番趙構親生阿媽返去南宋。

1161年，金國海陵煬王完顏亮唔理兩國和議，親自帶大軍進攻南宋，但係喺長江受阻，最終喺完顏亮被耶律元宜殺死之後金兵撤退。

1162年趙構將皇位禪位畀太子趙眘，是為宋孝宗。宋孝宗上台後馬上為岳飛平反，但趙構並冇阻撓。

1187年，宋高宗去世，享年81歲，謚號**受命中興全功至德聖神武文昭仁憲孝皇帝**，葬喺**永思陵**。

家庭
--

### 后妃

* 憲節皇后邢秉懿，康王妃，封嘉國夫人。
* 憲聖慈烈皇后吳氏，為皇后。
* 潘賢妃。
* 張賢妃，孝宗養母。
* 劉賢妃。
* 劉婉儀。
* 張貴妃。
* 馮美人
* 韓才人
* 吳才人，吳皇后族人
* 李才人
* 王才人

子女
--

### 仔

宋高宗淨係得一個親生仔趙旉，但夭折咗，追謚元懿太子。

* 便宜仔趙昚，即宋孝宗，養母張賢妃。
**希伯來文嘅羅馬字拼音方案**並唔統一，日常生活中遇到嘅方案多過一種；視乎詞性、地區、語言等等，一個字可能會有好多種拼法。其中一個原因係呢啲方案幾乎全部都係跟讀音，但係讀音唔止一種。

以色列官方整咗兩套官方拼音方案，一套學術用，一套日常用，官方拼音會用喺例如地名咁，最初嘅方案喺1957年1月23號公佈，但係官方方案因為覺得唔啱音，喺2000年代改過，所以實際上遇到嘅拼音方案，就算淨計官方方案，其實都唔止兩套。

官方嘅拼音方案，喺以色列境外嘅例如美國、加拿大、法國等等嘅地方，幾乎唔會見到；喺呢啲地方，用嘅係一啲同當地語言比較兼容嘅本地拼音，呢啲方案就算喺當地嘅猶太人社區都唔統一，唔同語言嘅方案一般亦唔兼容。

攷
-

1. ↑  "Transliteration" (英文). Academy of the Hebrew Language. 喺2023年11月16號搵到.
2. ↑  Israel (August 1996). *Theoretical and Practical Considerations for Changes to the Romanization of Hebrew* (PDF). 18th Session, United Nations Group of Experts on Geographical Names (英文). Geneva. 喺2023年11月16號搵到.

|  |  |
| --- | --- |
| Stub icon | 呢篇**希伯來文嘅羅馬字拼音方案**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
甘民樂
**甘民樂**（**David William Donald Cameron**，中國大陸譯做**戴維·卡梅倫**，港澳譯做**金馬倫**同**卡梅倫**，1966年10月9號—）係英國政治人，做過英國保守黨領袖。2010年5月，英國工黨領袖白高敦晌選舉入便帶領唔到佢個黨贏，辭咗英國首相職之後，英女皇請佢繼任英國首相，等佢做咗英國近200年嚟最後生嘅首相。2015年保守黨贏出選舉，成為下議院大多數，佢亦成功連任首相。

2013年，甘民樂決定搞公投，決定英國留唔留喺歐盟。2016年6月23號英國脫離歐盟公投脫歐派贏出之後第二日，本身支持英國留歐嘅甘民樂宣佈會喺同年10月辭任首相。去到7月，保守黨確定由文翠珊接任首相之後，佢喺7月13號辭職。

歷程
--

* 2001年：國會議員
* 2003年：保守黨副領袖
* 2005年：保守黨領袖
* 2010年：首相

家族
--

* 佢係英王威廉四世嘅後代
* 2009年2月，佢得6歲嘅大仔伊萬死咗

攷
-

1. ↑  例如  互聯網檔案館嘅歸檔，歸檔日期2015年5月13號，.

出面網頁
----


維基同享有多媒體嘅嘢：  
**David Cameron**

維基語錄收錄咗同呢篇文相關嘅摘錄：
**en:David Cameron**

* "The Rt Hon David Cameron - GOV.UK" (英文).
* 甘民樂喺互聯網電影資料庫嘅資料（英文）
* 甘民樂嘅Facebook頁
* 甘民樂嘅Twitter



|  |  |
| --- | --- |
|  | 呢篇同英國人相關係楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |
「奶路臣」跳轉嚟呢度。要睇紐西蘭城市，請去【**奶路臣 (紐西蘭)**】。

**納爾遜** 或**奶路臣**（**賀理修 奶路臣**子爵，**Horatio Nelson**，1758年9月29號—1805年10月21號），18世紀後半葉至19世紀初英國海軍白旗中將。

生平
--

### 早年

奶路臣喺1758年9月29號響英格蘭諾福克出世，喺十一個兄妹之中排第六。佢喺9歲時，畀佢喺海軍做艦長嘅舅父收養。

### 從軍

1770年，佢12歲嗰年，以海軍軍校學生身分加入咗英國皇家海軍，重到咗佢舅父沙克林做艦長嘅軍艦上做實習生。佢隨艦一齊遠航，學到好多船舶駕駛同海上生活嘅的經驗。沙克林利用佢嘅影響力令納爾遜可以加入軍艦Carcass號，隨船到北極探險，令年僅14歲嘅納爾遜獲得咗喺冰海航行嘅經驗。沙克林後來升任皇家海軍審計官，喺佢提拔下奶路臣響海軍平步青雲。奶路臣勤奮好學，佢好快掌握咗好多海上技能。1777年，19歲嘅奶路臣已經係一名經驗豐富而又能幹嘅年輕中尉。1778年，沙克林死咗。第二年，納爾遜被任命做Hinchingbroke號艦長。之後，胡德海軍上將任命納爾遜做Alemarle號艦長。 

### 海戰

1797年2月14號，當時英國地中海艦隊喺大西洋聖文森特角遇上西班牙艦隊，雙方展開一場激烈海戰。呢次戰鬥中，納爾遜作為地中海艦隊中其中一艦艦長，違抗當時司令傑維斯爵士嘅命令，果斷咁隻身脫離隊形衝向西班牙艦隊，攔住敵人去路，重率艦勇敢逼近敵艦，兩次率兵衝上敵艦同敵人展開肉搏。納爾遜嘅行動為英國艦隊取得最後勝利起咗決定性作用。呢場聖文森特角海戰令佢一戰成名。戰後，納爾遜被晉陞為海軍少將，獲賜封勳爵，而納爾遜嘅名聲，亦喺歐州軍事界中冒起。

奶路臣英勇無畏，能征善戰，每次作戰都身先士卒，命令旗艦率先攻入敵陣，而且為咗激勵將士士氣，經常喺甲板上直接指揮作戰，但係亦因為咁而多次受重傷。1794年8月，納爾遜正忙於執行封鎖和圍攻土倫嘅任務。喺圍攻科西嘉Calvi時，一發炮彈打到佢面前，飛嚟嘅彈片同碎石打盲咗佢隻右眼。1797年7月，奶路臣喺進攻西屬加那利群島嘅特拉里夫島時，因右胕中彈而冇咗成隻右臂。兩次身受大傷而殘疾後，奶路臣就畀人叫做「殘疾將軍」。

其他海戰：

* 1798年8月：率領英國分艦隊喺阿布基爾海戰中大勝法國艦隊，因而畀英王封為男爵；
* 1799年：被派往那不勒斯，喺當地因殘酷迫害法國戰俘同意大利共和政體支持者而聲譽受損；
* 1801年：喺波羅的海同哥本哈根作戰時，出任帕克上將所率領嘅分艦隊任副司令，無耐重做咗英吉利海峽分艦隊司令；
* 1803年至1805年：出任地中海分艦隊司令；

1803年5月，納爾遜出任地中海艦隊司令，以對抗法西聯合艦隊。1805年10月19號，法西聯合艦隊駛離西班牙加的斯港，企圖通過直布羅陀海峽前往地中海，配合拿破侖喺意大利嘅軍事行動。呢個時候，奶路臣已經喺加的斯以西嘅特拉法爾加海域等候。10月21號朝早，19世紀規模最大嘅一場海戰（亦是納爾遜人生最後一戰）－特拉法加海戰正式開打。

### 特拉法加戰役

納爾遜最出名嘅旗號，「英倫預咗每個人都會做到佢嘅職責」，喺皇家海軍軍艦勝利號上飄揚

喺特拉法加戰役開始前一日，一個舵手因忙於綑紮郵帶，唔記得寄家書，而郵船已揚帆遠去，佢知道後立即下令將郵船召回，佢話：「邊個保證佢聽日唔會陣亡，佢嘅家書應該同其他人嘅信同時寄出。」呢位舵手極為感激，所有官兵無不對將軍表達熱情嘅崇敬。呢件小事足以說明納爾遜有仁者之風。

當時，法西聯合艦隊有戰艦33艘，英國艦隊有戰艦27艘。戰鬥喺下晝4點左右結束，英國艦隊獲勝，法西聯合艦隊33艘戰艦中，8艘被擊沉，12艘被俘，人員死傷同被俘達7000幾人。英國戰艦無一損失，僅傷亡1600幾人。但喺戰鬥中，納爾遜畀法艦「敬畏」號上嘅狙擊手擊中身亡，年僅47歲。

奶路臣運用佢獨創嘅方法，即係用一啲唔同色水同圖形嘅信號旗溝通艦隊之間嘅聯繫。現代海上通用嘅國際信號旗（亦稱「萬國旗」）即由此演變而來，成為咗戰勝法國艦隊嘅重要因素。海戰前夕，佢嘅旗號係「英倫預咗（期望）每個人都會做到佢嘅職責」（England expects that every man will do his duty），已成為英國人日常生活中所熟悉同慣用嘅習語。

呢次海戰勝利嘅重要意義不單在於重創法西聯合艦隊，而且粉碎咗拿破崙佔領英國嘅企圖，結束咗長期以來英法爭奪海上霸權嘅鬥爭，確立咗英國海上霸主嘅地位。正如後人所說：「一個特拉法加，一個莫斯科，將不可一世嘅拿破崙趕落台。」佢陣亡以後，英國喺倫敦聖保羅大教堂為佢舉行隆重嘅葬禮，遺體安葬喺大教堂嘅墓穴中。

遺言
--

根據皇家海軍軍艦勝利號嘅外科醫生William Beatty講，奶路臣嘅遺言係「多謝神，我做到咗我嘅職責。」佢話奶路臣彌留時反反覆覆咁講咗哩句話好多次。

韜略
--

### 戰略

奶路臣嘅軍事思想係「以海制陸」嘅海權思想，戰略係「艦隊殲滅主義」，以消滅艦隊為目標，再以海制陸，令拿破崙嘅路上霸權瓦解。

### 戰術

帆船時代嘅正規戰法係縱隊接敵，採平行作戰，易使敵人逃避，無法殲滅。

納爾遜對帆船戰法並唔墨守成規。佢創立「奶路臣戰法」，主要著眼點係，畀下屬隨機獨斷嘅權力，並以迫敵決戰，殲滅敵人為作戰目標。奶路臣戰法能把握戰機，主動奇襲迫敵決戰，令敵人顧得前唔顧得後，而達成殲滅戰果。以特拉法加一役為例；奶路臣戰法以少勝多，擊沉敵艦廿二艘，成就之大堪稱空前。

地標
--

響英國同其他地方有多處紀念奶路臣嘅紀念碑，包括倫敦中心特拉法加廣場嘅奶路臣紀念柱。英倫三島以外，紐西蘭嘅奶路臣市，同埋加拿大英屬哥倫比亞嘅奶路臣島，都係用奶路臣嚟命名。

後裔
--

奶路臣冇合法嘅子嗣，只有一個同佢情婦愛瑪．咸美頓生嘅私生女—Horatia。佢死後嘅爵位同封邑一度無人繼承，後來先至由佢兄弟威廉承繼。

名銜
--

文藝創作
----

奶路臣嘅生平往事俾好多個作家，包括Susan Sontag、Amber Benson、Christopher Golden、Barry Unsworth、Dudley Pope、Bernald Cornwell同埋James A Michener，攞嚟做佢哋嘅創作背景。

另外，唔少電影亦將奶路臣嘅故事寫成電影劇本嚟拍攝電影，其中最出名嘅係由羅蘭士．奧利花同慧雲李喺1941年主演《忠魂鵑血》。呢齣戲係已故英國首相邱吉爾最鍾意睇嘅電影，傳聞佢一共睇咗17次。

注
-

1. ↑  征服英語：特拉法加角之役[*失咗效嘅鏈*]
2. ↑  〈樸茨茅失先攻軍艦再戰Outlet〉. 原著喺2008年3月7號歸檔. 喺2008年3月7號搵到.
3. ↑  香港地方 | 道路及鐵路 | 道路名稱(五)英官員命名道路
4. ↑  邱吉爾是電影迷

參考
--

* 真正的海軍中將．納爾遜––拿破崙的海上最大敵人
上村村公所
翻新咗之後嘅上村村公所
**上村**（英文：Sheung Tsuen）係香港元朗區八鄉嘅一條原居民村落，一帶全部係低密度嘅住宅同車場（以劏車場常見），環境相對僻静。

史
-

黎族二世祖黎忠卿喺宋朝由江西搬去廣東新會，佢嘅子孫日漸繁衍到東莞同錦田一帶，但本土鄧氏喺當地勢力強大，迫使到黎氏第十三世祖黎會雲最後帶領族人搬去上村祠堂村，跟住由第廿四世祖黎金泰去建立黎屋村，並起咗黎氏大屋同植桂書室。

石頭圍之戰
-----

1899年4月喺香港新界發生一場英國軍隊同新界原居民間叫做「新界六日戰」嘅戰爭，起因英國接收新界地區之後，以屏山鄧氏為首嘅新界原居民各大氏族，反抗英國嘅統治，其中三場主要嘅戰役分別喺大埔梅樹坑、林村林村凹同上村石頭圍展開。

4月17號英軍進入上村附近駐守，同時另一支英軍，北上途經泰坑、粉嶺，逐條村投降後再轉入八鄉支援。4月18號，喺林村凹潰敗嘅村民同英軍喺石頭圍東北，隔岸對戰，英軍沿住水道佈防，直到村民發動進攻到達約二百碼範圍時英軍先至開槍，呢場戰役中村民傷亡慘重，好快就敗走，英軍再追趕敗軍直至到入夜。4月19號，村民投降，六日戰爭結束。

附近景點
----

* 八鄉古廟
* 植桂書室
* 黎氏大屋
* 黎氏宗祠
* 上村公園回歸紀念柱

交通
--

到達嘅公路有林錦公路、錦田公路、荃錦公路同錦上路。

參考
--

1. ↑  〈跑遊元朗八鄉上村 (1) – 黎屋村 黎氏大屋 植桂書室〉. *blog.terewong.com* (香港中文). 喺2015-02-02搵到.
2. ↑  〈新界人的抗英六日戰爭〉. *sparkpost.wordpress.com* (香港中文). 喺2015-02-02搵到.
**考古學**（粵拼：haau2 gu2 hok6）係通過發掘同調查古代人類嘅遺跡遺物同文獻嚟研究古代社會嘅一門人文科學。傳統上，考古學係文化人類學嘅一門分支學科，但係而家佢越來越獨立，變成一門獨立嘅學科。

考古學家同淨係研究歷史記載嘅歷史學家唔同，佢哋通過研究遠古人類嘅遺物，對冇歷史記載嘅史前文化亦進行研究。考古學家致力於探索人類文化嘅起源。

名稱溯源
----

漢語中考古學源自歐洲，而歐洲各國文字中嘅考古學都源於希臘文嘅 αρχαίολόγί，呢個詞係由 αρχαίος（意思係古代事物或古代）同 λόγος（意思係科學）組成，嚮古希臘泛指古代史嘅研究。嚮西元前4世紀，柏拉圖就用呢個希臘文嘅單詞來指古代史嘅研究。呢個詞嚮一段時間內好少用，嚮17世紀時又重新再用返，用嚟表示古物同古跡嘅研究。17、18世紀嘅主要指嘅係古物中嘅美術品，到咗19世紀先泛指一切古物和古跡。

中國嚮西元1-2世紀（東漢）已經有「古學」呢個名詞，來泛指研究古代嘅學問。到咗北宋中葉（11世紀），誕生咗一門研究青銅彝器同埋石刻嘅學問——金石學，即考古學嘅前身。嗰時「考」「古」二字亦開始一齊用。西元1092年成書嘅《考古圖》就已經率先使用咗「考古」呢一個名詞，不過嗰時指嘅係考證古文字同古文章。

研究物件
----

考古學研究嘅物件係實物。主要係物質嘅遺存，或者話係遺物同遺跡。而呢啲遺存應該係古代人類嘅活動遺留落嚟嘅。考古學嘅研究集中嚮對過去嘅研究上，包括過去文化所遺留低嘅各種資料。所以研究物件係屬於一定時間以前嘅古代。比如英國嘅考古學下限係諾曼人嘅入侵（1066年），法國係加洛林王朝嘅覆滅（987年），美洲各國係哥倫布發現新大陸（1492年），中國嘅一般係以明朝嘅滅亡（1644年）為下限。近年嚟，英國出現嘅中世紀考古學（Medieval Archeology）將時間嘅下限推到1640年。而美洲各國嘅工業考古學（Idustrial Archeology）研究近代工業初期嘅遺物。隨住時代嘅前進，呢啲下限都會進一步向後推。

考古學嘅歷史
------

### 起源

### 考古方法嘅發展

考古理論
----

* 考古發掘管理
* 文化傳播論
* 新考古學
* 後過程主義考古學
* 科技考古學

考古學分支同埋相關學科
-----------

* 按照年代分為：
	+ 史前考古學
	+ 歷史考古學
* 按照地區分為：
	+ 歐洲考古學
	+ 埃及考古學
	+ 中國考古學
	+ 日本考古學等
* 按照研究物件分為：
	+ 宗教考古學
	+ 美術考古學
	+ 銘刻學
	+ 甲骨學
	+ 古陶瓷學
	+ 古錢學
	+ 農業考古學
	+ 環境考古學
		- 地質考古學
		- 考古植物學
		- 考古動物學
	+ 考古天文學
* 按應用手段劃分：
	+ 田野考古學
	+ 水下考古學
* 其他分支：
	+ 類型學
	+ 考古學史
	+ 古文獻學
	+ 紋章學
	+ 考古地磁學
	+ 紙草學
	+ 金石學
	+ 古文字學
	+ 考古年代學

考古學中常用到嘅一啲學科：

第四紀地質學 — 體質人類學 — 古動物學 — 古植物學 — 物理學 — 化學 — 民族學 — 民俗學 — 社會學 — 歷史學 — 宗教學 — 語言學 — 自然科學史 — 美術史 — 建築史 — 地層學

考古技術
----

* 考古修復
* 考古年代測定
* 遙感考古
* 考古發掘
* 洛陽鏟

睇埋
--

* 文化
* 文明
* 文物
* 博物館
* 考古學家一覽
* 出土文物一覽
	+ 中國古人類化石
* 遺址一覽
* 考古發現一覽
* 考古學術語一覽
* 考古學文化
* 體質人類學
* 考古學著作
* 古器物學
* 考古學家

| * 睇
* 傾
* 改
科學嘅各領域 |
| --- |
| 科學哲學 · 科學教育 · 科學文獻 · 科學史 |
| 形式科學 | 
* 邏輯
* 數學（應用數學 · 統計學）
* 理論電腦科學
* 系統科學

 |
| 純科學 | 

|  |  |
| --- | --- |
| 自然科學 | 
* 物理科學（物理學 · 化學 · 地球科學 · 天文學）
* 生命科學（生物學）

 |
| 認知科學 | 
* 語言學
* 人類學
* 神經科學
* 心理學

 |
| 社會科學 | 
* 地理學
* 考古學
* 社會學
* 經濟學
* 資訊科學
* 政治學

 |

 |
| 應用科學 | 
* 計量學
* 農學同農業科學
* 工程學
* 醫學
* 運動科學
* 法證科學
* 電腦科學（AI）

 |
| 拉雜相關 | 
* 精密科學
* 硬同軟科學
* 跨學科
* 假科學
* 科技同科幻
* 科學論
* 開放科學

 |
| **睇埋**
知識論（經驗主義） · 商學 · 人文學 · 學術同學術出版 |
失蹤嘅正方形嘅展示圖將 A 重組變成 B
**失蹤嘅正方形**sat1 zung1 ge3 zing3 fong1 jing4（英文：**missing square puzzle**）係幾何學上一條出名嘅謎題同視錯覺。想像附圖嗰兩個形狀 A 同 B，兩個形狀都係由幾塊彩色嘅板組成嘅，再考慮以下呢兩點：

* A 同 B 同樣都係由嗰幾塊板組成，所以理應係一樣面積嘅；不過
* 如果將 A 重組吓變做 B，就會發覺雖然 A 同 B 霸咗嘅空間都係都係 5 格咁高底邊 13 格咁長，但 B 有個「窿」－根據計三角形面積條方程式，B 同 A 比起嚟面積少咗格，有個正方形嘅格好似「失咗蹤」噉；

於是就引起咗條謎題。

解答
--

一般認為，呢條嘅答案在於一樣嘢：藍色嗰塊三角形板同紅色嗰塊查實並唔係相似嘅三角形；簡單噉講，如果將 A 同 B 呢兩個「三角形」嘅斜邊擺埋一齊睇（睇下圖），就會發覺 A 同 B 根本唔係真係三角形－兩個條斜邊都唔係完全嘅直線嚟嘅，所以計三角形面積嘅方程式理所當然唔會適用喺佢哋身上，不過 A 同 B 條斜邊同直線嘅偏差好細，就噉望落好似兩個條斜邊都係直線噉。

數學細節
----

要完整咁解釋點解會差咗1個格仔嘅話，就要證明埋上邊嗰個好窄嘅四邊形嘅面積係等於1格，呢個差異就造成咗個正方形「失蹤」嘅錯覺。證明嘅方法有幾種：

### Pick定理

第一種係利用Pick定理（Pick's theorem），Pick定理係用嚟計算啲頂點全部喺格點上面嘅簡單多邊形嘅面積：

`面積=內部格點+邊上格點÷2-1`
套用呢個公式，個四邊形嘅面積就係{\displaystyle 0+{\frac {4}{2}}-1=1}。

### 鞋帶公式

第二種係利用鞋帶公式（Shoelace formula）。個四邊形嘅四個頂點用逆時針順序座標分別係{\displaystyle (0,0),(8,3),(13,5),(5,2)}，代入鞋帶公式，四邊形嘅面積係：

{\displaystyle {\frac {1}{2}}[(0\times 3-0\times 8)+(8\times 5-3\times 13)+(13\times 2-5\times 5)+(5\times 0-2\times 0)]=1}

同斐波那契數列嘅關係
----------

失蹤嘅正方形，{\displaystyle 8\times 21}版本
喺圖入邊所有出現嘅打直或者打橫嘅長度都係斐波那契數列入邊嘅數，例如紅色三角形嘅長闊係{\displaystyle 3}、{\displaystyle 8}，藍色三角形嘅長闊係{\displaystyle 2}、{\displaystyle 5}，成個形狀嘅長闊係{\displaystyle 5}、{\displaystyle 13}等等，事實上，換成其他斐波那契數列嘅組合，都可以得出類似嘅「失蹤嘅正方形」錯覺，右圖就係{\displaystyle 8\times 21}嘅例子。

睇埋
--

* 視錯覺

參考資料
----

1. ↑  Gardner, Martin (1956). *Mathematics Magic and magic*. Dover. pp. 139-150.
2. ↑  "Missing Square Puzzle - Diagram and Solution". *Mechamath* (美國英文). 2021-09-14. 原著喺2022-05-21歸檔. 喺2022-07-26搵到.

拎
-

* 維基同享中有關失蹤嘅正方形嘅資源類
船長同船員齊齊坐住超級太空船**港龍號**去探索太空。  

船長：「吖，我唔記得講，我哋要用光速 99.9% 咁快嘅速度航行，我哋回程嗰陣地球應該過咗成二百年咁耐，你哋啲親朋好友到時應該已經死晒。」  

船員：「你講咩話？」
**時間膨脹**（粵拼：si4 gaan3 paang4 zoeng3；英文：**time dilation**）係指兩個時鐘過咗嘅時間唔一致，可以想像成「其中一個鐘嘅時間流動得慢咗」噉。以廿一世紀初嘅物理學睇，呢種現象可以係因為兩個鐘之間有個相對速度（主要係狹義相對論講嘅嘢）或者兩個鐘身處喺好唔同嘅重力場裡便（主要係廣義相對論講嘅嘢）。

源於相對速度
------

睇埋：狹義相對論、慣性參考系同埋光速
首先，思考吓狹義相對論最基本嗰兩句命題：

1. 物理法則唔會因為用嘅慣性參考系唔同咗而變樣；
2. 無論啲觀察者同個光源點郁（無論由邊個慣性參考系睇），所有觀察者睇到嘅光嘅速度都係一樣嘅。

簡化啲講，慣性參考系可以當係「一位冇加速或者減速嘅觀察者望其他物體郁動」嘅觀點。

時間膨脹條式係噉嘅：

{\displaystyle \Delta t'={\frac {\Delta t}{\sqrt {1-{\frac {v^{2}}{c^{2}}}}}}}
－「一個參考系外觀察者所經過嘅時間」（{\displaystyle \Delta t'}）等如原時（{\displaystyle \Delta t}）除以「1 減移動觀察者嘅速度嘅二次方（{\displaystyle v^{2}}）除光速嘅二次方（c^2）」嘅開方。

### 孖胎悖論

內文：孖胎悖論
睇埋：時空圖
孖胎悖論係有關時間膨脹嘅一條問題。

如果家陣有對孖生兄弟，阿快同阿慢，阿慢留喺地球，而阿快就坐住超級太空船以光速 99.9% 咁快嘅速度飛去南門二（距離地球大約 4.3 光年咁遠嘅一個恆星系統）嗰度再飛返地球；到底阿快返到地球嗰陣，邊個會老啲（過咗嘅時間多啲）呢？原則上，阿慢係停喺地球上唔郁，但係由阿快嘅角度望，佢可以話阿慢同地球先至係以接近光速嘅速度飛離佢嗰一方。

不過要留意，喺呢個情況下，阿快飛離地球再回航，表示佢實係有非零嘅加速度，所以佢唔係一個慣性參考系。亦要留意，如果阿慢由地球觀察阿快個鐘（想像佢有好勁嘅望遠鏡），佢睇到嘅光需要用一啲時間先至可以去到佢嘅眼度。

源於重力差異
------

內文：重力時間膨脹
睇埋：廣義相對論

虛構作品描述
------

睇埋：科幻同埋時空穿梭
原則上，時間膨脹表示時空穿梭的確係有可能嘅：想像一個人坐上一架高速嘅太空船，以接近光速咁快嘅速度航行，可能佢感覺過咗兩個月，返到地球嗰陣地球已經過咗 200 年咁耐—佢可以算係經歷咗去未來嘅時空穿梭，不過係去咗冇得返過去嗰隻。

睇埋
--

* 長度收縮
* 太空歌劇

引述
--

1. ↑  Albert Einstein (1905) "Zur Elektrodynamik bewegter Körper", Annalen der Physik 17: 891; English translation On the Electrodynamics of Moving Bodies by George Barker Jeffery and Wilfrid Perrett (1923); Another English translation On the Electrodynamics of Moving Bodies by Megh Nad Saha (1920).
2. ↑  第 11 講：時空：狹義相對論嘅入門
3. ↑  Cassidy, David C.; Holton, Gerald James; Rutherford, Floyd James (2002). *Understanding Physics*. Springer-Verlag. p. 422.
4. ↑  How does relativity theory resolve the Twin Paradox?. *Scientific American*.

詞彙
--

以下係篇文用咗嘅詞彙嘅粵英對照，啲拼音用嘅係粵拼：

* 狹義相對論 / haap3 ji6 soeng1 deoi3 leon6 / special theory of relativity
* 慣性參考系 / gwaan3 sing3 caam1 haau2 hai6 / inertial frame of reference
* 古典力學 / gu2 din2 lik6 hok6 / classical mechanics
* 相對速度 / soeng1 deoi3 cuk1 dou6 / relative velocity
* 孖胎悖論 / maa1 toi1 bui3 leon6 / twin paradox

拎
-

* （英文） 第 11 講：時空：狹義相對論嘅入門，呢個 PDF 快勞係大學本科程度嘅物理學碌士，講到源於相對速度嘅時間膨脹。
* （英文） 乜嘢係時間膨脹同埋呢種現象會點樣影響 GPS？

|  |  |
| --- | --- |
|  | 呢篇同物理相關係楔位文。歡迎幫維基百科擴寫佢。睇 • 論 • 改 • 歷 |
重新夏末節儀式
圍柴火跳舞
**夏末節**，節日之一，流行愛爾蘭、蘇格蘭、萌島等地，定喺西曆十一月一號，現今寫法有**Samhain**、**Sauin**、**Oíche Shamhna**咁。當地四季節日之一。而呢日就完咗豐收季，接落冬季，一半暗半開始.。古時十一月亦用依啲代表。古時當地以日落就開始第二日，因而節十月卅號晚就開始慶祝。呢日又秋分到冬至半途。

古時記載，呢日古墓重開，通往異世，同時人人聚首一堂，大飲大食。亦有話有柴火，有牲祭。近世又有話由夏牧地帶走啲牛，又宰畜牲。點柴火以保護同清理。

由此可知夏末節祭上飲食，出於取悅眾精靈，以祈畜牲平安過冬。而親人亡靈，又得到接待，返屋企食一餐。逐家逐戶扮鬼扮馬換食，正正學精靈咁款。

呢日後來轉化成基督教萬聖節。而萬聖節前夕亦喺夏末節開始之時。諸靈節亦可見同夏末節相關。

攷
-

1. ↑  O'Driscoll, Robert (ed.) (1981) *The Celtic Consciousness* New York: Braziller ISBN 0-8076-1136-0 pp. 197–216: Ross, Anne "Material Culture, Myth and Folk Memory" (on modern survivals); pp. 217–42: Danaher, Kevin "Irish Folk Tradition and the Celtic Calendar" (on specific customs and rituals)
2. ↑  Hutton, p. 364
3. ↑  Pseudo-Bede, *Homiliae subdititiae*; John Hennig, 'The Meaning of All the Saints', *Mediaeval Studies* 10 (1948), 147–61.
4. ↑  "All Saints Day," *The Oxford Dictionary of the Christian Church*, 3rd edition, ed. E. A. Livingstone (Oxford: Oxford University Press, 1997), 41–42; *The New Catholic Encyclopedia*, *eo.loc*.
**非常學堂**，為香港輟學生提供支援嘅服務，由非牟利團體香港遊樂場協會搞嘅，服務嘅人有瀕臨輟學生、家長、老師及社工等。

輟學服務嘅形式
-------

全香港公開招募輟學生，用小組嘅形式做足三個月嘅密集式訓練，由好有輔導邊緣青少年經驗嘅社工負責策劃及引導距哋參與，同埋請導師，因應他們的程度，以生動活潑的方式教授中英數，減低他們對學習的抗拒，為升學及就業作準備。

每個輟學同學嘅情況和需要都各有不同，學堂期間社工為每位學員進行個別輔導，從而確立學員自己嘅方向及訂定自己嘅目標，社工亦透過聯絡家長及家訪與學員家人互相配合，強化家庭嘅支援工作。

近年嘅發展
-----

輟學情況，多年來一直受各地政府及社會服務團體嘅關注，包括新加坡飛躍及Boystown 、台灣社會服務部門，中國內地多個省市包括 北京、上海、西安、廣州、深圳、澳門、新疆、內蒙 等地方及中央團體，都有到訪非常學堂進行交流及分享有關服務經驗。 

2003年，配合教育統籌局對於有輟學危機學生嘅服務和學校嘅需求，將非常學堂多年來的服務經驗重新整合，編制咗「非常教室」活動教材
，重喺十多間學校試行，效果好好。

2005年，澳門社工局成立南區社區青年工作隊時，邀請香港遊樂場協會擔任顧問工作，參照非常學堂的服務模式，在澳門推行輟學生支援服務。

2007年起，由香港教育局支持下將有關服務延伸至 15 歲以上的輟學青少年推行「非常高校」計劃。 

2009年，以非常高校課程，申請香港資歷架構第一級，由香港學術及職業資歷評審局審批通過。

參考書籍及文獻
-------

1. ↑  張若蝶等 (2009). "輟路同途", page 352.博學出版社, ISBN 978-988-97128-5-3
2. ↑  香港電台, 《"完全學生手冊3：非常學堂".》, 原著喺2020-03-28歸檔, 喺2009-12-16搵到
3. ↑  TVB.COM, 《"非常學堂解惑授業".》, 喺2009-12-16搵到
4. ↑  溫立文(2009). '非常教室' in, "活動管理全攻略", page 55.博學出版社, ISBN 978-988-97128-6-0
5. ↑  香港遊樂場協會(2004)."非常教室:為瀕臨輟學的中學生而設的基礎課程先導計劃", page 256. 香港教育局、香港遊樂場協會, ISBN 978-97128-3-0
6. ↑  香港特別行政區政府教育局, 《" 香港遊樂場協會「非常學堂」2000 至 2002年度結業禮教育統籌局常任秘書長羅范椒芬致辭全文".》, 喺2009-12-16搵到`{{citation}}`: CS1 maint: url-status (link)

外部連結
----

* 香港特別行政區政府教育局 升學及復學出路
* 香港學術及職業資歷評審局
* 非常學堂官方網站
地圖
**信興廣場**係中國深圳市一座摩天大廈，位於羅湖區深南東路，係深圳市嘅重要標誌。大廈高69層，總高度383.95米，實高324.8米，曾經係深圳第一高樓，亦係目前世界第11高嘅樓。大廈喺1993年開始起，1996年完工。

因為信興廣場所佔土地嘅成交價係當年深圳市土地拍賣交易最高價格，被稱為「地王」，因此公眾稱之為**地王大廈**。

大廈嘅主要用途係辦公室，而大廈頂層亦有觀光服務，可以俯瞰深圳市景。

建築設計
----

大廈由*K.Y. Cheung Design Associates*起。大樓建築體形嘅設計靈感，源自中世紀西方嘅教堂同埋中國古代文化中通、透、瘦嘅神髓，佢嘅闊同高比例係1：9，創造世界超高層建築「扁」最「瘦」嘅記錄；33層高嘅商務公寓最引人注目嘅設計係空中泳池，空間跨距約25米，高20米，上下延伸由9層至16層。

交通
--

公共汽車：

* 蔡屋圍/地王大廈/深圳書城：觀光購物線、觀光巴士線、東部假日專線1、N3、N5、3、7、10、12、14、29、85、101、103A、103B、104、113、K113、203、204、214、215、223、302、311、335、352、378

軌道交通：

* 大劇院站（深圳地鐵1號線）

睇埋
--


維基同享有多媒體嘅嘢：  
**Shun\_Hing\_Square**

開放街圖（Open Street Map）嘅標誌
喺開放街圖（Open Street Map）嘅**信興廣場地圖**。

* 平安國際金融中心‎
* 京基100
* 賽格廣場
* 彭年廣場
* 深圳發展銀行大廈
* 華潤萬象城

座標: 22°32′43″N 114°06′21″E﻿ / ﻿22.54528°N 114.10583°E﻿ / 22.54528; 114.10583
李派林喼汁
**喼汁**（粵拼：gip1 zap1，英文：**Worcestershire sauce**）係英國一種醬汁，由英國窩士打嘅李派林（Lea & Perrins）響19世紀初發明，味道酸辣，黑色。

佢實際上幾時發明已經無從稽考，但係應該係1837年左右。

名
-

### 粵語

喼汁個名嘅來源有好幾種講法，邊個先啱已經好難考究。其中一種講法話「喼汁」係英文catsup嘅音譯。Catsup同另一隻英文字ketchup通用，依家通常指茄汁，但亦可以泛指啲酸酸甜甜嘅醬汁。有可能係喼汁喺二十世紀傳入廣東嗰陣，俾英國人俗稱叫catsup，經過音變就成為依家嘅「喼汁」。

另一種講法話「喼」字係嚟自英文嘅give。舊時啲英國人屋企會請啲華人嚟做工人，但係呢啲工人英文又麻麻。假若想叫佢哋攞支喼汁嚟，又費事佢哋聼唔明，就會話「give me that汁」。久而久之，就縮短叫佢做「喼汁」。

仲有種講法話因為喼汁個味澀澀哋，俾人起咗個花名叫「澀汁」，後來傳下傳下就變咗做「喼汁」。

### 英文

喼汁嘅英文係Worcestershire sauce，又可以叫Worcester sauce。Worcestershire即係英格蘭嘅窩士打郡，而Worcester就係郡府窩士打。喼汁係喺窩士打呢度發明嘅，所以呢隻汁就以呢個地方命名。Worcester個中文名仲可以按官話音譯做「伍斯特」，所以有時會見到有人話喼汁個「正式名稱」係「伍斯特醬」或者「伍斯特郡醬汁」。

參考
--

1. ↑  Shurtleff, William; Aoyagi, Akiko, 編 (2012). *History of the Worcestershire Sauce (1837–2012)* (PDF). Lafayette, CA: Soyinfo Center. ISBN 978-1-928914-43-3. 喺2022年10月17號搵到.
2. 1 2 3   陳志雄 (2018年4月2號). 〈英國留在香港的飲食足印〉. 《米芝蓮指南》. 喺2023-11-07搵到.
3. ↑  
〈英式喼汁﹝Worcestershire Sauce﹞〉. 《太陽報》. 2009年6月30號. 原著喺2017-07-04歸檔.
4. ↑   劉嘉蕙 (2012年6月29號). 〈港英餘業：殖民地留下了甚麼？〉. 《蘋果日報》. 原著喺2022年7月18號歸檔.
5. ↑   "Worcester". *Oxford English Dictionary* (英文). Oxford University Press. 喺2023-11-07搵到.
6. ↑   劉晉 (2018年1月9號). 〈劉晉：喼汁歷史〉. 《信報》. 喺2023-11-07搵到.
麥歌盧街夾皇后西街西北角嘅路牌，可以清楚見到中文名
**麥歌盧街**（英文：**McCaul Street**；法文：**rue McCaul**）係加拿大多倫多嘅一條細街，位於市中心北便嘅 College Street 同南便嘅皇后街之間。麥歌盧街夾登打士西街以西就係多倫多中區華埠，所以係少數喺多倫多有中文路牌嘅街之一。

麥歌盧街最北便夾 College Street 就係多倫多大學嘅聖佐治校區；夾登打士西街就係安省美術館同安省美術設計大學；夾史蒂芬尼街（Stephanie Street，本來有中文路牌，後來拆咗）有多倫多公車局嘅一個有蓋嘅街車廻旋處，上蓋連接安省美術設計大學嘅兩座細嘅非教學大樓。

安省美術設計大學主教學大樓樓下嘅 Butterfield Park 隔籬嘅嘉蘭公園園入面有一件亨利·摩亞嘅雕塑，件嘢本來喺1973年擺咗係麥歌盧街夾登打士街西南角嘅安省美術館出面，但係2014－2017年嘉蘭公園重建期間搬咗入公園。

註
-

1. ↑  Poon, Wylie (2007年4月22號). "Chinatown Street Signs". *Urban Toronto*. 喺2023年7月15號搵到.
2. ↑  Mutrie, Eric (2011年3月10號). "Spacing Satellite: Going Loopy" (加拿大英文). 喺2023年3月19號搵到.
3. ↑  Micallef, Shawn (2008年11月11號). "Henry Moore Unboxed" (加拿大英文). 喺2023年3月19號搵到.
4. ↑  Grief, Amy (2017年7月7號). "Stunning new downtown park opens in Toronto tomorrow" (加拿大英文). 喺2023年3月19號搵到.

維基同享有多媒體嘅嘢：  
**McCaul Street, Toronto**

|  |  |
| --- | --- |
| Stub icon | 呢篇同路有關嘅文係楔位文。歡迎幫維基百科擴寫佢。睇 • 論 • 改 • 歷 |


|  |  |
| --- | --- |
| Stub icon | 呢篇加拿大相關文係楔位文。歡迎幫維基百科擴寫佢。睇 • 論 • 改 • 歷 |
**杜麗娘**係明代戲曲家湯顯祖創作既《牡丹亭》裏面既女主角。杜麗娘係官家大小姐，既聰明、嫻靜，又美麗、動人。湯顯祖通過夢境同埋幽冥兩種奇幻既意象，亦都打破咗男女性別角色同埋情慾既社會規範，描繪咗杜麗娘。佢追求心中既愛情生活，喺夢裏面同書生柳夢梅熱戀，因為掛住夢中情人，思念成疾，仲死埋，俾佢老豆埋葬咗喺梅花樹下，起咗間梅花庵。後來柳夢梅真係去咗梅花庵，杜麗娘鼓勵柳夢梅進京考試，柳夢梅考中狀元，杜麗娘亦都復活咗，最終實現咗佢既愛情願望。

容貌
--

杜麗娘係一個難得一見既絕世美女。係杜麗娘梳妝，準備遊園既時候，侍女春香睇見杜麗娘打扮後既美貌，講咗：「今日穿插得好」，然後杜麗娘唱：「你道翠生生出落的裙衫兒茜，艷晶晶花簪八寶鎮 ，可知我常一生兒愛好是天然，恰三春好處無人見。不提防沉魚落燕鳥驚喧，則怕的羞花閉月花愁顫。」

性格
--

王思仁係第一個點評《牡丹亭》既人，佢既評語係：「杜麗娘之妖也，柳夢梅之癡也，老夫人之軟也，杜安撫之古執也，陳最良之霧也，春香之牢賊也，無不從筋節竅髓，以探其七情生動之微也」。 王思仁將杜麗娘既形象概括做「妖」，原因係杜麗娘做咗佢嗰個年代好多人都唔敢做既嘢，佢好勇敢咁去追求愛情、可以為佢追求既嘢付出生命做代價，即使同當時既社會制度對抗，仍然努力抗爭。而在《圓駕》嗰節，杜麗娘在皇帝面前據理力爭，更加顯現咗佢對自信、堅決，「妖」中有佢老豆杜安撫既故執。

喺《牡丹亭》裏面，杜麗娘對「情」既感覺係有不斷成長既，從《閨塾》到《圓駕》，由最初既壓抑、羞澀，到夢裏面既身心徹底解放，然後復活咗之後，馬上又再矜持起來，原因就好似杜麗娘喺《婚走》所講：「前夕鬼也，今日人也。鬼可虛情，人須實禮。」喺虛幻既世界，喺夢境裏面，佢可以放任自己、身心自由、真情流露，可以為情而「妖」；而人總要面對現實世界，所以喺現實世界，佢係知書識禮、老成持重、甘於接受道德倫理既束縛。

形象
--

杜麗娘既「還魂」故事本身，其實喺傳統戲曲裏面唔係一個新既概念。但係同傳統戲曲裏面既「還魂」唔同，湯顯祖對杜麗娘形象既刻畫可以話係入木三分，深得人心，勾起咗明清期間唔少女仔既共鳴，所以個故事喺當時好受女仔歡迎。明朝同埋清朝，《牡丹亭》都係閨閣禁書，喺《紅樓夢》既第二十三回（西廂記妙詞通戲語，牡丹亭艷曲警芳心）裏面講，林黛玉想去見賈寶玉，走到梨香院既牆角既時候，賈府戲班既十二個女仔喺度練習唱戲，林黛玉聽到佢哋唱《牡丹亭》既《驚夢》嗰段：「原來奼紫嫣紅開遍，似這般都付與斷井頹垣。良辰美景奈何天，賞心樂事誰家院。」就自歎，心想：「原來戲上也有好文章。可惜世人只知看戲，未必能領略這其中的趣味」、「則為你如花美眷，似水流年……」、「你在幽閨自憐」，佢既感覺係心動神搖、如醉如痴、站立不住。

杜麗娘既形象重點唔係佢既「死而復生」後既經歷，而係佢「因夢而亡」既體驗，呢點喺傳統戲曲好少見。而呢種「因夢而亡」既體驗係由一場「春夢」開始，蕩起咗杜麗娘既無限春心，呢種人類本能既情慾衝動、生理慾望既探討，一直係歷朝歷代既戲曲故事講得比較隱晦既。

1. ↑  〈牡丹亭/惊梦 - 维基文库，自由的图书馆〉. *zh.wikisource.org* (簡體中文). 喺2023-12-03搵到.
2. ↑  季曉燕 (2006–12). 〈論《牡丹亭》人物衆生相〉. 《동아인문학》 (韓文). **10**: 171–204. ISSN 1598-6888.`{{cite journal}}`: CS1 maint: date format (link)
3. ↑  〈牡丹亭/婚走 - 维基文库，自由的图书馆〉. *zh.wikisource.org* (簡體中文). 喺2023-12-03搵到.
4. ↑  〈紅樓夢/第023回 - 維基文庫，自由的圖書館〉. *zh.wikisource.org* (繁體中文). 喺2023-12-03搵到.
5. ↑  〈杜麗娘形象的心理解讀——「情慾」與「道德」的情感矛盾\_\_臺灣博碩士論文知識加值系統〉. *ndltd.ncl.edu.tw*. 喺2023-12-03搵到.
描繪瑪麗安東妮嘅人像畫；  

**大臣**：皇后陛下，啲平民窮到連麵包都食唔起喇！  
**想像中嘅瑪麗皇后**：冇麵包嘅話，食蛋糕咪得囉。
**畀佢哋食蛋糕囉**bei2 keoi5 dei6 sik6 daan6 gou1 lo1 係出名法文句子

|  |  |  |
| --- | --- | --- |
| 「 | Qu'ils mangent de la brioche ! | 」 |

嘅通用意譯，當中要留意 **brioche** 嚴格嚟講係指甜包（一種傳統嘅法國貴價包點）而唔係指蛋糕，不過英文同德文等語文入面嘅譯句，都當咗句嘢提到嗰樣嘢食係蛋糕，例如英文就將句嘢譯做 **let them eat cake** 噉。

句嘢相傳係喺 1789 年出自法國最後一位皇后——瑪麗安東妮（Marie Antoinette）嘅：嗰時法國嘅皇室生活窮奢極侈，當中瑪麗安東妮出咗名大使、鍾意享樂；同時啲平民就極之窮困，仲飽受饑荒煎熬；根據傳說，當瑪麗安東妮聽到「平民連麵包（歐洲傳統上嘅主糧）都食唔起」嗰陣，就隨口講咗句 **Qu'ils mangent de la brioche !**－反映法國皇室係幾咁唔知民間疾苦；最後啲平民作反，引起改革全歐洲嘅法國大革命。

用法
--

到咗廿一世紀初，「畀佢哋食蛋糕囉」（或者句嘢嘅變體）成日俾西方世界嘅人引用。用法可以係噉：

**某富家子弟**提出咗個諗頭，個諗頭反映佢明顯唔理解平民苦況。
**反駁者**：噉又係，冇麵包嘅話，咪畀佢哋食蛋糕囉。係咪噉講？
－反駁者就係想話嗰位富家子弟唔知民間疾苦。

史實
--

歷史學家做過啲研究，似乎呢句說話係啲人老作嘅：嗰時法國皇室的確係生活極之奢侈，而瑪麗安東妮真係好揮霍無度，但並冇紀錄顯示瑪麗安東妮真係講咗句噉嘅說話；實情比較似係，有仇視法國皇室嘅人老作咗個噉嘅故仔出嚟，諗住唱衰瑪麗安東妮；亦都有講法係，講呢句說話嘅查實另有其人，不過好多平民都好憎瑪麗安東妮，所以就當咗呢句刻薄說話係佢講嘅。

睇埋
--

* 瑪麗安東妮
* 法國大革命
* 何不食肉糜

攷
-

1. ↑  Campion-Vincent, Véronique and Shojaei Kawan, Christine, Marie-Antoinette et son célèbre dire : deux scénographies et deux siècles de désordres, trois niveaux de communication et trois modes accusatoires, *Annales historiques de la Révolution française*, 2002, p. 327.
2. ↑  Barker, Nancy N. *Let Them Eat Cake: The Mythical Marie Antoinette and the French Revolution*, Historian, Summer 1993, 55:4:709.

拎
-

* Uncover the reality behind Marie-Antoinette's famous phrase, "Let them eat cake". *Encyclopaedia Britannica*.
《**再世紅梅記**》係仙鳳鳴粵劇團既劇目，個劇本係從明朝周朝俊既《紅梅記》改編而成，最早係喺1959年9月14日嚮香港利舞臺首演。《再世紅梅記》係唐滌生既遺作，佢喺睇緊呢套劇首演，到咗第四場「脫穽救裴」既時候死咗。

傳聞唐滌生改寫《再世紅梅記》既時候，喺街上面遇見終日流浪既南海十三郎，向佢請教而得出改篇明朝《紅梅記》既靈感。

呢套劇有六段，分別係：觀柳還琴，折梅巧遇，鬧府裝瘋，脫阱救裴，登壇鬼辯，蕉窗魂合。

古仔
--

### 觀柳還琴

《再世紅梅記》呢套劇開始既時候，喺官舫上面，太師府僕人賈麟兒（第二丑生）用數白欖既方法獨白交代套劇既背景，講賈似道係太師，雖然係高官，但係佢唔理元兵困襄陽，只求酒色，鍾意買妾，佢有七個老婆同埋廿九個妾侍，總共娶咗三十六個女人，最新收返嚟既李慧娘。而同時，李慧娘（正印花旦）就喺船上伏欄痛哭。

套劇既古仔係講裴禹（裴舜卿）去西湖玩既時候，偶遇咗賈似道最近娶返嚟既妾侍李慧娘，兩人一見鍾情。賈似道好嬲，殺死咗慧娘，將佢既棺材收埋喺紅梅閣。

注：原著講慧娘同賈似道同遊西湖既時候，因為回望斷橋上面既裴禹，又讚佢「美哉少年」，而引起殺身之禍。

### 折梅巧遇

裴禹路過巧遇被解甲退職既總兵盧桐既女盧昭容，裴禹誤會佢就係慧娘，同佢講咗啲情話，令昭容以為佢心懷不軌，裴禹向昭容解釋。

### 鬧府裝瘋

裴禹因為昭容似慧娘，頓生愛念。而賈似道亦同樣因為昭容似慧娘而想納佢做妾侍。盧桐拒絕咗佢，裴禹教盧昭容扮傻，點知俾賈似道識破咗，捉咗裴禹，將佢拘留咗係太師府裏面。盧桐帶住個女搬咗去揚州。

### 脫阱救裴

慧娘既鬼魂出現，同裴禹相會，仲將佢救走，離開紅梅閣，避過賈似道既殺害。

### 登壇鬼辯

賈似道質疑佢啲妾侍放走裴禹，責問既時候，慧娘既鬼魂現身，辯明一切，又幫裴禹去見昭容，希望裴禹可以同昭容結婚。

### 蕉窗魂合

裴禹同埋慧娘趕到揚州既時候，昭容啱啱死咗，慧娘於是借屍還魂，同裴禹有情人終成眷屬。
2018 年德國一幅油畫；幅畫描繪畫家想像中嘅分身形象。
**分身**fan1 san1（德文：**Doppelgänger**，粵拼：dop1 pou4 geng1 ngaa4）係指一個個體，佢望落同另一個個體生得完全一樣樣，但兩個個體之間並冇任何嘅親戚關係。

喺民間傳說同埋現代嘅奇幻故仔裏面，一個個體能夠成為某個人嘅分身，通常係靠住魔法等嘅超自然力量（睇埋變身）；而喺冇超自然性質嘅故仔裏面，一個人能夠成為第個人嘅分身，可能係靠住（例如）極高超嘅化妝技術。

傳說
--

睇埋：變身、邪惡分身同埋調換兒
喺好多民間傳說同埋有奇幻性質嘅虛構故仔裏面，doppelgänger 係種邪惡嘅超自然生物（**變身妖**），一隻變身妖具有變身嘅異能，好多時能夠完美噉複製另一個個體嘅外形，會靠呢種能力做好多惡行，例如：

* 變身假扮成佢目標人物噉嘅樣，跟住郁手謀殺目標人物，再取代目標人物－隻變身妖可能演技好好，唔淨只模仿到受害者個樣，仲模仿到佢啲行為，佢受害者嘅屋企人同朋友可能完全唔知發生咗咩事，最後隻變身妖就成功攞走一個人嘅身份。
* 變身假扮成目標人物嘅朋友或者屋企人，從而引誘目標人物放低戒備；然後隻變身妖就可能會趁目標人物冇嗮防備，將佢食落肚。

... 呀噉。

攷
-

1. ↑  Leonard Zusne, Warren H. Jones (1989). *Anomalistic Psychology: A Study of Magical Thinking*. Lawrence Erlbaum Associates. p. 121.
2. ↑  GLOSSARY OF THE GOTHIC: DOPPELGÄNGER.

睇埋
--

* 孖胎
* 仙子
* 恐怖谷
* 哥德小說
* 天鵝湖
* Alter Ego

拎
-

* Doppelganger （英文），TV Tropes 講 doppelgänger 相關橋段嗰頁，仲有列出用咗呢條橋嘅影視作品。
花剌比花剌比**花剌比**，即**阿布 拿述 遏-花剌比**（**Abu Nasr Al-Farabi**，全名波斯文：ابو نصر محمد بن محمد فارابی‎*Abū Naṣr Muḥammad ibn Muḥammad al Fārābī*）係中世紀阿剌伯嘅一個學者，有巨大成就喺哲學、數學、邏輯、科學、醫學、音樂等等領域上。

生平
--

公元 870 年，佢出生於一個將軍家庭喺細村莊華細，喺花剌布（而今喊做阿脫邋，Otrar，喺哈薩斯坦）附近。有講佢祖上可能係波斯（伊朗）或者係突厥，難考得到；但無論同點，佢祖宗就已經遷到突厥斯坦。花剌比喺歐洲着安上拉丁化嘅名「遏花剌比烏斯」（Alpharabius），喺阿拉伯世界着喊做「遏花剌比」（Al-Farabi）。 佢喺花剌布同博卡拉完成咗早期教育，後尾前往巴格達深造。佢喺公元 901 年至到公元 942 年都學習同工作咗好長嘅時間喺嗰度。期間，佢掌握咗多種語言（總共有波斯語、粟特語、希臘語、阿拉伯語）同埋各種知識同技術。佢經歷咗六位阿巴斯哈里發嘅統治。作為一名哲學家同科學家，佢喺各個學科領域都非常精通。

花剌比旅行到過好多埞好遠嘅。佢喺大馬士革同埃及學習過一段時間，但多次返返巴格達，直到佢訪問咗阿勒坡嘅埃米律西發-斗剌（英文：Sayf al-Dawla），並成爲埃米律嘅忠實好友之一，喺當地出曬名。後生嗰陣佢任過喀地（英文：Qadi）（法官）職，但跟尾以教學為職業。佢嘅職業生涯艱苦之極，仲做過睇門人畀花園。公元 950 年，佢在大馬士革過世，享年 80 歲。

貢獻
--

伊朗國家郵政發行過嘅郵票，帶有花剌比頭像
花剌比對科學、哲學、邏輯學、社會學、醫學、數學同音樂啲學科做出咗巨大貢獻。佢啲主要貢獻似乎係在哲學、邏輯學同社會學方面；但佢其實係一位全才學者。作為一個哲學家，佢可能得歸類成一位新柏拉圖主義人士、試圖結合柏拉圖主義同亞里士多德主義到神學去嘅，寫有豐富評論畀亞里士多德啲物理學、氣象學、邏輯學等，另開仲有好多關於其他方面嘅著作。鑑於佢啲貢獻，佢得讚爲係「第二位老師」（al-Mouallim al-Thani，首位係亞里士多德）。花剌比嘅重要貢獻之一係捉邏輯分成兩類：Takhayyol（想法）同 Thobout（證明），令到啲邏輯研究易過以往。

喺社會學方面，花剌比有專著《賢德城市市民意見嘅社會心理同原則》（*Social Psychology* and *Principles of the Opinions of the Citizens of the Virtuous City*）。 佢啲心理學同形而上學書籍主要係基於佢自己啲研究。佢仲係一位音樂原理、藝術專家，除開寫有一本書《音樂百科》（*Ketab al-Mousiqi*）關於樂理知識嘅之外，仲發明有多種樂器。有講佢樂器演奏得好到可以隨意影響到啲人情緒到哭或者笑去。喺物理學，佢證明到虛空嘅存在。

雖然佢好多著作經已散佚，但仲有117部係已知嘅，其中關於邏輯學嘅43部，形而上學11部，倫理學7部，政治學7部，音樂、醫學同社會學17部，仲有評論11部。佢有一啲書比較出名啲嘅包括有書《Fosos al-Hikam》，本書一路作爲各學習中心嘅哲學教科書，歷經幾個世紀，而且而今仲喺東方嘅一啲機構入便得到教授。《科學百科》（*Kitab ihsa' al-'ulum*）喺傾討分類同埋基本原理畀科學上係十分獨特而且有用。而《賢德城市》係重要嘅早期貢獻畀社會學同政治學。

幾百年來，花剌比畀有巨大嘅影響喺科學同各種知識領域。雖然篇《*Letter on Divine Science*》、經常着認爲係花剌比所寫嘅，查實係基於新柏拉圖派柏羅地挪斯嘅《*Enneads*》第五篇，但幾個世紀佢都一路着認為係哲學界嘅第二位老師。佢啲工作結合埋哲學同蘇菲主義，幫伊賓 斯拿鋪平到道路。

攷
-

1. ↑  Gutas, Dimitri. "Farabi". *Encyclopædia Iranica*. 喺April 4, 2010搵到.
2. ↑  Adamson, Peter (2021-05-13). "The Theology of Aristotle". *Stanford Encyclopedia of Philosophy*.`{{cite web}}`: CS1 maint: url-status (link)

連出去
---

Encyclopædia Iranica: FĀRĀBĪ i. Biography
**快感**faai3 gam2（英文：**pleasure**）係人嘅一種正面感覺，會覺得好開心、興奮、享受同滿足，可以透過娛樂、運動、性行為甚至係吸食毒品嚟攞到。

心腦研究
----

睇埋：犒賞系統
### 快感中心

內文：快感中心
快感中心係指個腦裏面負責引起快感嘅一拃腦區。

截至 2020 年為止，神經科學研究經已發現咗多個快感中心－包括係伏隔核、眶額皮質（前額皮層嘅一部份）、基底核以至島葉等嘅多個腦區都俾人發現同快感有關，都會喺攞到犒賞－無論件犒賞係嘢食、朋友定性愛都好－嗰陣啟動；呢啲腦區之間有緊密嘅連繫，佢哋是但一個啟動都會令到其餘嗰啲或多或少噉跟住齊齊啟動，快感呢樣嘢需要快感中心嘅唔同部份一齊同時啟動先至可以產生。而廿一世紀初神經內科（研究神經系統疾病嘅醫學領域）上已知，呢啲腦區因為病變等嘅原因而受損會搞到一個人出現「難以再得到快感」（睇埋失樂）嘅情況，呢樣嘢往往會搞到患者冇嗮生活嘅樂趣。

商學研究
----

內文：消費行為同衝動買嘢

睇埋
--

* 性格衝動
* 操作制約
* 快樂
* 美感

攷
-

1. ↑  Richard, J. M. Castro, D. C. DiFeliceantonio, A. G. Robinson, M. J. & Berridge, K. C. (2013). Mapping brain circuits of reward and motivation: in the footsteps of Ann Kelley. *Neuroscience & Biobehavioral Reviews*, 37(9), 1919-1931.
2. ↑  Castro, D. C. & Berridge, K. C. (2017). Opioid and orexin hedonic hotspots in rat orbitofrontal cortex and insula. *Proceedings of the National Academy of Sciences*, 114(43), E9125-E9134.
3. ↑  Kringelbach, M. L. & Berridge, K. C. (2012). The joyful mind 互聯網檔案館嘅歸檔，歸檔日期2019年6月17號，. (PDF). *Scientific American*, 307(2), 40-45.
4. ↑  Berridge, K. C. & Kringelbach, M. L. (2015). Pleasure systems in the brain (PDF). *Neuron*, 86(3), 646-664.
**西門慶**，號四泉，係古典小說《水滸傳》同埋《金瓶梅》既角色，佢同時係一個商人、惡霸、暴發戶、官僚，佢貪財、好色、玩權，係一個典型既土豪形象。

水滸傳
---

西門慶喺《水滸傳》裡面，西門慶只係一個配角，主要用嚟襯托、對比武松嚟個角色。西門慶同王婆一齊設計、誘引武大郎既老婆潘金蓮，同佢發生咗性關係，後來俾武松發現咗。潘金蓮又用盡一切既方法，利用所有可以利用既機會，對武松百般引誘，不過因為武松係武大郎既細佬，佢雖然唔係不近女色既人，但係佢同潘金蓮受到倫理束縛，所以唔敢，亦都唔會做出對唔住哥哥既事。後尾西門慶同潘金蓮合謀毒死武大郎，俾武松發現咗，最後西門慶同潘金蓮俾武松殺咗。

金瓶梅
---

喺《金瓶梅》裡面，西門慶係有啲錢又有啲權既人，佢鍾意佢既女人喺同佢發生性關係既時候叫佢做「達達」，又鍾意係女人身上燒香、烙印。

西門慶妻妾成群，佢老婆係吳月娘，二房妾係李嬌兒，三房妾係孟玉樓，四房妾係孫雪娥，五房妾係潘金蓮，六房妾係李瓶兒，七房妾係龐春梅，佢仲有其他偷情對象，總共有二十幾個女人。

西門慶應該幾靚仔下，佢可以納妾得財，而唔係好似其他好色之徒咁納妾傷財，將啲錢揈哂。喺第七回「薛媒婆說娶孟三兒」裡面，西門慶娶咗布商既遺孀孟玉樓做第三房妾侍，「金鐲銀釧不消說，手裡現銀子也有上千兩。好三梭布也有三二百筒」，可見西門慶有能力娶妾侍仲得到好多錢。

喺第十九回，西門慶娶花子虛既遺孀李瓶兒做第六房妾，亦得到唔少錢，李瓶兒既老公花子虛，因為俾兄弟告佢獨吞家財，可以攞出60錠大元寶，總共3000兩，託西門慶去疏通楊提督，可見花子虛同李瓶兒係好有錢既。

1. ↑  〈金瓶梅/第07回 - 维基文库，自由的图书馆〉. *zh.wikisource.org* (中文). 喺2023-12-06搵到.
2. ↑  〈金瓶梅/第19回 - 维基文库，自由的图书馆〉. *zh.wikisource.org* (中文). 喺2023-12-06搵到.
**景福集團有限公司**係其中一間出名嘅香港珠寶行，亦係香港上市公司。佢嘅業務包括經營黃金首飾、珠寶、鐘錶同禮品零售、買賣金條同鑽石批發，因為公司嘅標誌有兩隻馬，又俗稱**雙馬珠寶**。

歷史
--

1949年10月6號，創辦人楊志雲喺上環文咸東街5號開咗第一間景福，當時景福嘅業務只係做打金同金條買賣。透過賣足色足量嘅999金條，慢慢打響名堂。

後來喺1959年，景福喺同屬楊志雲旗下嘅尖沙咀美麗華酒店度開咗第一間零售舖面，第年重賣埋鐘錶。

到1971年，景福響中環自置物業，喺景福大廈嗰度開咗第一間大型金飾珠寶鐘錶舖頭，就叫**景福珠寶**。

1985年，創辦人兼老闆楊志雲過身，由大仔楊秉正接手家族生意。

1988年3月28號，景福集團喺港交所上市（港交所：0280）。

1995年楊秉正突然因心臟病發過身，生意就交咗畀楊志雲孻仔楊秉樑打理。

2016年3月，楊秉樑因為個人事務唔再做景福嘅主席，主席一職就交畀大佬楊秉堅，但係楊秉堅接任冇耐，身體就開始轉差，最後重喺9月過身。主席一職就交咗畀鄧肇堅後人鄧日燊去做，而身為楊家第三代嘅楊嘉成就喺2017年5月開始成為景福嘅執行董事，不過佢到2020年已經冇再做。

直至2023年為止，楊家喺董事局入面得返王渭濱一人，佢係楊志雲嘅女婿。

睇埋
--

* 美麗華企業
* 美麗華酒店
* 楊志雲家族

參考
--

1. ↑  "History of Kingfook Group | Gold, Jewelry, Watches - One of the Most Reputable Jewelry Brands in Hong Kong". *www.kingfook.com* (美國英文). 喺2023-10-23搵到.
2. ↑  〈為乜好 通街唱？〉. *www.singtaousa.com* (中文). 2022-06-12. 喺2023-10-23搵到.
3. ↑  〈今日信報 - 財經新聞 - 主席楊秉堅辭世 景福股價見異動〉. 《信報網站 hkej.com》 (香港中文). 喺2023-10-23搵到.

外部連結
----

* 景福集團有限公司 Wayback Machine嘅版面存檔備份
**臺灣白色恐怖時期**（又叫做台灣「**戒嚴時期**」、「**白色恐怖**」）係喺1949年（民國38年）12月，國民黨政府，退守台灣之後，實行既「軍事戒嚴」法令，**國民黨政府**實施呢法令既目的係想保持一黨獨大，令到國民黨可以繼續壟斷各種政治、經濟、社會各方面既重要資源。佢哋用既手段係限制人民既權利同埋自由，包括政治自由同埋新聞自由，實施黨禁、報禁，同埋用顛覆政府既罪名去嚴懲同埋鎮壓異見人士
。

根據BBC引述既台灣官方統計：喺1983年台灣校園裏面，有超過5000個監控人員，而監控人員嚟自國民黨、政府機關，仲有老師、親友、同學、同事、鄰居甚至喺戀人，情況不亞於中共既群眾鬥群眾既楓橋經驗
。

參考資料
----

1. ↑  童清峰 (2007-07-23). 〈戒嚴時期三大惡法〉 (中文). 亞洲週刊. 喺2023-11-28搵到.
2. ↑  王健文 (中華民國一○六年十一月). 〈台灣「戒嚴時期」解密檔案引發轉型正義之爭〉 (PDF) (中文). 國立成功大學圖書館館刊. 喺2023-11-28搵到. `{{cite web}}`: Check date values in: `|date=` (help)
3. ↑  呂嘉鴻 (2019-08-09). 〈台灣「戒嚴時期」解密檔案引發轉型正義之爭〉 (中文). BBC中文. 喺2023-11-28搵到.
4. ↑  盛慕真 (2021-06-17). 《紅太陽的灼熱光輝：毛澤東與中國五十年代政治》 (英文). 聯經出版事業公司.
碳循環概念圖。
**碳循環**，生態學一環。由於所有生物，當中由碳元素構成。因而要研究地球自然界，碳點樣流向，而形成循環。鑑於環境保護問題，人為方面亦加入循環研究。

初時碳循環，主要研究生物同大氣二氧化碳去向，生物呼吸以及腐爛，會生出二氧化碳。綠色植物，要經光合作用，轉化成醣。醣成為營養，生物所食，從而得到所需能量。依個就為簡單碳循環。

現今講碳循環，遠遠複雜，由生物，到大氣，到泥，到地上地中水，到岩石，到大海，都有關係。咁就有生物學，有化學，有物理學，有地質學。火山爆發會放大量二氧化碳。電擊火燒森林亦然。石中有碳，好似石灰岩咁。陸上水流帶碳入海。珊瑚蟲將二氧化碳收入珊瑚入便成硬殼。海洋又積咗大量碳元素，成至碳池。

現今會估算循環中收放，因而有收支數字，成為生意。

攷
-

1. ↑  US Department of Commerce, National Oceanic and Atmospheric Administration. "What is the carbon cycle?". *oceanservice.noaa.gov* (美國英文). 喺2023-11-15搵到.
2. ↑  P. Falkowski, R. J. Scholes, E. Boyle, J. Canadell, D. Canfield, J. Elser, N. Gruber, K. Hibbard, P. Högberg, S. Linder, F. T. Mackenzie, B. Moore Iii, T. Pedersen, Y. Rosenthal, S. Seitzinger, V. Smetacek, W. Steffen (2000-10-13). "The Global Carbon Cycle: A Test of Our Knowledge of Earth as a System". *Science* (英文). **290** (5490): 291–296. doi:10.1126/science.290.5490.291. ISSN 0036-8075. 原著喺2018-03-31歸檔. 喺2018-04-02搵到. `{{cite journal}}`: Unknown parameter `|dead-url=` ignored (`|url-status=` suggested) (help)CS1 maint: multiple names: 作者名單 (link)
《**非常律師禹英禑**》（英文：*Extraordinary Attorney Woo*）係韓國ENA喺2022年6月29號到8月18號期間播出嘅水木電視劇，每逢週三、四晚間九點首播，Netflix緊貼韓國喺海外同一日更新。由《浪漫醫生金師傅》系列導演劉仁植同埋電影《證人》嘅編劇文智媛合作打造，朴恩斌、姜泰伍、姜基榮主演。劇情描述擁有天才頭腦但患有自閉症譜系嘅禹英禑，通過解決唔同類型案件，成為一位真正嘅律師，而上演嘅大型律師事務所生存記。

呢齣劇創造咗ENA頻道最高收視紀錄，蟬聯幾個禮拜話題性第一名，被媒體稱作「禹英禑症候群」。結局當週登上Netflix全球收視冠軍，以4億小時嘅總觀看時數，位居嗰陣時非英語電視節目第6名。事關呢齣劇集觸及到疾病、LGBTQ、脫北者與勞工等社會議題，而受到媒體、評論家、法律界同埋醫學界的好評，但亦都引起咗部分發展障礙者家屬嘅憂慮，感情線亦得到正反兩極嘅評價。

朴恩斌飾演自閉症人士嘅演技，得到媒體同觀眾嘅讚賞，並獲得第59屆百想藝術大獎TV部門大賞。姜泰伍、姜基榮等一眾演員，喺播出期間亦都受到好多關注。呢齣劇集除咗入圍10項百想藝術大獎，仲獲得咗評論家選擇協會、亞洲內容大獎、韓國電視劇節、APAN Star Awards等等嘅獎項。製作公司喺2022年8月宣布，預計將會喺2024年推出第2季。

攷
-

1. ↑  장우영 (2022-05-27). 〈'이상한 변호사 우영우' 박은빈 꽃이 피었습니다〉 (韓文). OSEN（韓文：OSEN）. 原著喺2022-07-24歸檔. 喺2022-07-09搵到.

|  |  |
| --- | --- |
| Stub icon | 呢篇同電視有關嘅文係楔位文。歡迎幫維基百科擴寫佢。睇 • 論 • 改 • 歷 |
文法上講嘅 **數量**sou3 loeng6 係一種可以引致詞形變化嘅文法範疇，主要分為單數同眾數兩種，亦都有所謂雙數[*暫譯*]（dual），但係好少見。數量通常適用於名詞（包括代名詞），但係喺一啲話可以同時適用於其他嘅嘢。

概論
--

睇埋：詞形變化同埋文法範疇
用英格蘭話做例子，喺英格蘭話入面，數量主要係名詞先有，一個名詞喺數量上有「單數」同「眾數」兩個可能；喺英格蘭話裏面，如果一個名詞要由單數變成眾數，通常要加後綴（但係有其他可能），而後綴通常係 ｢s｣，例如 ｢cat｣ 係指一隻貓，而 ｢cats｣ 就係指多過一隻貓。某啲語言對文法數量仲會有更加複雜嘅變化，唔淨只分單數眾數咁簡單。

喺法文，數量除咗名詞有之外，冠詞同形容詞都有，例如 ｢le chat blanc｣ 係 ｢嗰隻白貓｣，｢les chats blancs｣ 就係 ｢嗰啲白貓｣，除咗名詞 ｢chat｣ 要加 ｢s｣ 之外，連串lang3住嘅形容詞 ｢blanc｣ 都要加 ｢s｣，冠詞亦都轉咗。

喺有格嘅話入面，因為數量改變咗詞形嘅字可以再因為格再改變詞形，例如喺芬蘭文，表示眾數嘅後綴可能係 ｢t｣，但係加 ｢t｣ 淨係適用於主格，其他格嘅眾數統統唔係加 ｢t｣。

攷
-

1. ↑  Beard, R (1992), "Number", in Bright, W (ed.), *International Encyclopedia of Linguistics*.

| * 睇
* 傾
* 改
常見嘅文法範疇 |
| --- |
| **名詞相關**
* 格（斜格主語）
* 量詞
* 可數同數唔到
* 數量（單、雙同眾數）
* 擁有
* 定指
* 性別
* 名詞類別
* 有生定無生
 |
| **動詞相關**
* 動詞變化
* 人稱
* 時態、體同語氣（睇埋能願）
* 結點
* 語態
* 據由同驚奇
* 聯想郁動
 |
| **句法關係**
* 及物（論元同價位 · 雙及物）
* 話題同評語
* 主語、謂語、賓語同 adjunct
* 連動詞結構
 |
| **其他概念**
* 文法
* 級
* 包含式
* 詞形變化（變格 · 一致）
* 主題關係（施事同受事）
* 極性
* 敬語
* 併合
* 意志
* 真確
* 空
 |
| **拉雜相關**
* 語序
* 語言學（語言類型學 · 語言學嘅大綱）
* 自然語言處理
 |

|  |  |
| --- | --- |
| Stub icon | 呢篇同語言學有關嘅文係楔位文。歡迎幫維基百科擴寫佢。睇 • 論 • 改 • 歷 |
**列卡度·高拉特**（粵拼：lit6 kaa1 dou6 gou1 laai1 dak6）
（葡文：**Ricardo Goulart**；1991年6月5號—）；全名叫**列卡度·高拉特·皮利拉**lit6 kaa1 dou6 gou1 laai1 dak6 pei4 lei6 laai1；（**Ricardo Goulart Pereira**），係巴西足球員，司職前鋒或中場前腰。而家踢緊巴希亞。

高拉特亦係2015年亞洲最佳外援。

生涯
--

### 俱樂部

其實高拉特最先出喺巴乙嘅山度安德列治隊，之後喺2009——2010賽季正式出嚟踢波，之後做咗中場重踢咗34場，入咗6球；2011賽季就租至巴西國際隊踢咗18場，入咗5球；2012賽季重租到蓋亞斯隊踢咗63場，入咗25球，重幫球隊攞埋巴乙聯賽冠軍；2013賽季正式轉會到高士路隊踢咗59場，入咗25球同埋10次助攻，重幫球隊攞咗2次巴甲冠軍。

佢喺2015年1月13號加入中國足球超級聯賽嘅廣州恆大淘寶隊踢波。2015年11月29號嘅亞足聯頒獎典禮入面，攞咗亞洲最佳外援。不過喺2020年因武漢肺炎大爆發嘅中國大陸出入境政策而冇返嚟踢波，後嚟因恆大集團債務危機，令球會陷入欠薪及瀕臨解散風波，2021年11月12號宣佈離開球會，2022年1月11號宣佈加盟山度士。

### 國家隊

2014年8月19號，巴西隊新任主教練東加嗌咗高拉特入國家隊踢波 喺2014年9月9號嘅巴西同厄瓜多爾嘅比賽入面正式出場。2019年5月尾，高拉特話會響2022年世界盃外圍賽起轉為代表中國，因為2020年佢喺中國住滿5年，夠資格歸化代表中國隊。

攞過嘅獎
----

### 國際比賽

* 南北優勝者盃：2011

### 國內比賽

哥也斯
* 哥也斯足球聯賽冠軍：2012
* 巴西乙組足球聯賽冠軍：2012

高士路
* 巴西甲組足球聯賽冠軍：2013、2014
* 明尼路足球聯賽冠軍：2012

註
-

1. 1 2  AFC Annual Awards: What a night it was! AFC (2015-11-29)
2. 1 2  《高拉特（Goulart）正式加盟广州队》, 广州恒大淘宝足球俱乐部, 2015-01-13, 原著喺2016-03-05歸檔, 喺2015-01-13搵到
3. ↑  〈中国归化球员高拉特与广州队解约 已返回巴西〉. 《俄罗斯卫星通讯社》. 2021-11-13.
4. ↑  〈东体：高拉特主动解约为广州队省下两个亿〉. 《新浪》. 2021-11-15.
5. ↑  Primeira lista de Dunga tem novatos de Corinthians e Cruzeiro e mais dez da Copa
**威式拼音**（粵拼：wai1 sik1 ping3 jam1），又叫**威妥瑪拼音**wai1 to5 maa5 ping3 jam1、**威妥瑪拼法**wai1 to5 maa5 ping3 faat3、**威氏拼音**wai1 si6 ping3 jam1、**韋氏拼音**wai5 si6 ping3 jam1、**威翟式拼音**wai1 zaak6 sik1 ping3 jam1（翟讀「宅」；英文：**Wade-Giles**，音標： /ˌweɪd ˈdʒaɪlz/，簡稱：**Wade**），係一種用拉丁字母記寫北方話（普通話）嘅轉寫法。呢個轉寫方案係19世紀中葉時由威妥瑪（Thomas Wade）所創，然後由翟理斯（Herbert Giles）完善，喺1892年嘅中英字典中推出。

威式拼音曾經喺英文世界廣泛應用，1979年之前英文標準參攷資料同所有涉及中國嘅書大多用威式拼音。威式拼音喺19世紀末取代咗曾經通用嘅南京話拼音。香港都有小部分中國背景嘅人名街名喺用威式拼音，而臺灣好多人名、地名到今日都仲係用緊威式拼音。不過而家喺中國大陸，就幾乎完全俾中華人民共和國喺1958年創建嘅普通話拼音取代。

參攷
--

1. ↑  Krieger, Larry S.; Kenneth Neill; Dr. Edward Reynolds (1997年). 〈第4章〉. *World History; Perspectives on the Past*. 伊利諾州: D.C. Heath and Company. pp. 82頁. ISBN 0-669-40533-7. This book uses the traditional system for writing Chinese names, sometimes called the Wade–Giles system. This system is used in many standard reference books and in all books on China published in Western countries before 1979.（參攷譯文：呢本書用來轉寫中文名嘅傳統拼法有時叫做威式拼法。呢隻拼法喺1979年之前，用喺好多喺西方國家出版嘅標準參攷書、以及所有涉及中國嘅書。）

連出去
---

* "Chinese Language Transliteration Systems -- Wade-Giles". UCLA film and television archive. 喺2007年8月4號搵到.（失咗效）
**弦論**，量子物理學假說一種，框架一種，數學模型一類，雖則佢掛住理論個名，亦叫**弦理論**。佢及後發展出超弦論。過往量子力學興同粒子解釋，而弦論就好似音弦，會有唔同震動，因而叫弦。粒子維數〇度，而弦就一度。弦震動方式，就決定粒子種種特性，用函數表示。

弦論想達至大統一論或萬有理論，將相對論同量子力學統合。另一種講法，佢搞緊量子重力。

弦論一九六八年提出，解釋強作用力。演化出開弦、閉弦，亦後來涉多維度膜。初頭一露沉寂，皆因量子色動力學已解釋到好多現象，能作出預測。

二十世紀八九十年代，風行一時，可望大統一論。呢個時間加入費米子同波色子超對稱，生出超對稱弦論，即超弦論，有望解釋唔少現象。

然而後來大強子對撞機實驗，無法證明超弦論正確，因此受到批評。由於佢唔並無統一定義。無法證偽，毫無預測力。受歡迎純粹當時無乜理論出場，唔少人怕落後跟風。

1. ↑  Buchmueller, O.; Cavanaugh, R.; Colling, D.; De Roeck, A.; Dolan, M. J.; Ellis, J. R.; Flächer, H.; Heinemeyer, S.; Isidori, G.; Olive, K.; Rogerson, S.; Ronga, F.; Weiglein, G. (May 2011). "Implications of initial LHC searches for supersymmetry". *The European Physical Journal C*. **71** (5): 1634. arXiv:1102.4585. Bibcode:2011EPJC...71.1634B. doi:10.1140/epjc/s10052-011-1634-1. S2CID 52026092.
2. ↑  Woit, Peter. *Not Even Wrong: The Failure of String Theory and the Search for Unity in Physical Law*. pp. 224–225.
**可待因**（英文：Codeine），化學式係C18H21NO3，廣東話常見俗稱:高甸 、止咳水同埋囉囉攣，係一種喺鴉片裏面搵到嘅生物鹼。一般可待因都係用嚟止咳，同埋紓緩輕度至中度痛楚，通常係口服，但有啲情況下，都會注射入身體裏面。

可待因嘅化學結構圖

適用病症
----

* 止咳
* 輕度至中度痛楚
* 肚痾
* 腸易激綜合症

副作用
---

* 上癮
* 抑制呼吸
* 中毒性精神病
* 便秘
* 排尿困難
* 頭痛
* 如果女人以母乳喂嬰兒，由於有部分人嘅基因，會好快將可待因代謝成為嗎啡，有可能令食人奶嘅嬰兒吸收過量嗎啡

各國嘅管制
-----

### 英國

英國依家有兩條法例管制緊可待因嘅買賣同處方，一條係《濫用藥物法1971》（the Misuse of Drugs Act 1971），一條係《濫用藥物規例2001》（the Misuse of Drugs Regulations 2001），根據《濫用藥物規例2001》嘅規定，如果可待因成份只係佔藥物嘅0.1%，有多一種或以上嘅有效成份同時存在，又好難用現行手段還原當中嘅可待因成份嘅話，可以被列為附表五裡面，監管比較鬆嘅藥物。。

### 香港

喺香港，可待因受到香港法例第一百三十四章《危險藥物條例》附表一所管制。只係畀醫療同埋大學作研究用途，根據危險藥物條例，任何人未經處方賣可待因畀人，可以被罰款一萬蚊港幣。不過，含0.1%以下可待因嘅藥物，係可以合法經藥劑師，唔經醫生處方賣畀人。

濫用情況
----

### 香港

喺2008年第一季，有6.5%嘅首次被呈報濫用藥物嘅21歲以下濫用藥物人士，同4.2%嘅首次被呈報濫用藥物嘅21歲以上濫用藥物人士，濫用包括可待因喺裏面嘅咳藥。

注釋
--

1. ↑  "Codeine, Washington, D.C.: US Drug Enforcement Administration". 原著喺2008年7月22號歸檔. 喺2008年8月3號搵到.
2. ↑  Schroeder K, Fahey T (2001). "Over-the-counter medications for acute cough in children and adults in ambulatory settings". *Cochrane Database Syst Rev*: CD001831. doi:10.1002/14651858.CD001831. PMID 15495019.
3. ↑  {{引網|url=<ref>

	* 食慾不振
	* 暈眩<ref>〈其他毒品資料，香港：香港政府保安局禁毒處〉. 原著喺2008年9月13號歸檔. 喺2008年8月3號搵到.
4. ↑  Use of Codeine By Some Breastfeeding Mothers May Lead To Life-Threatening Side Effects In Nursing Babies, Washington D.C. Food and Drug Administration, 2007
5. ↑  "LIST OF DRUGS CURRENTLY CONTROLLED UNDER THE MISUSE OF DRUGS LEGISLATION, London: Home Office, 2008" (PDF). 原著 (PDF)喺2007年2月5號歸檔. 喺2008年8月3號搵到.
6. ↑  危險藥物條例，香港：律政司
7. ↑  按年齡組別及常被吸食毒品種類劃分的首次及曾被呈報吸食毒品人士，香港：香港政府保安局禁毒處，2008年

拎
-
凱末爾·克勒奇達若奧盧（Kemal Kilicdaroglu），土耳其政治人。1948年出世於通傑利嘅一個阿列維派家庭，喺父母七個仔女中排行第四。 老竇系公務員，但家境窘迫，佢細個嗰陣成日著唔上鞋。 後來佢進入安卡拉經濟與商業科學院，1971年獲請為財政部會計。 期間呢赴法國讀書，升任會計師。 一九八零年軍事政變之後，佢進入財政部高層。 嗰陣時，佢仲系冇明顯政治傾向嘅科技官僚。

2002年，克勒奇達若奧盧代表共和人民黨當選國會議員，八年後做咗黨主席。 黨主席竞選中佢獲得薩夫（Onder Sav）嘅鼎力支持，但上任一年後，佢就將薩夫舊黨逐出咗中央權機构。 喺佢任內，共和人民黨嘅世俗主義色彩削弱，喺女性、青年同少數族裔人權問題人仲發聲。 2014年佢畀共和人民黨與蠢右翼嘅民族主義行動黨（MHP）聯手參加議會選舉，衝擊咗執政黨嘅優勢。 2018年同"好黨"（IYI）等保守主義黨派組成"民族聯盟"，奪得議會選舉近200個席位。 2019年又唔關左翼嘅人民民主黨（HDP）合作奪得多個地方官員職位。 不過，三月頭好黨阿頭退出咗反對黨聯盟。

克勒奇達若奧盧領導嘅"民族聯盟"致力於恢復議會制，削弱總統權。 佢聲稱"我哋唯一目標系帶領土耳其走向和平共繁榮。"佢話土耳其要行出困境一定要喺經濟同社會模式上轉型，2022年，共和人民黨宣佈。 如果勝出，將逆轉高通脹嘅埃爾多安經濟。 佢仲主持建立咗70多人嘅經濟學家智囊，提出同地中海國家合作、推動產業昇级嘅願景。

克勒奇達若奧盧嘅反对者認為佢缺乏凝聚力，對後埃爾多安時代無明確規劃。 美國"中東研究所"嘅戈努爾·托爾讚佢"希望以復興土耳其民主嚟结束自己嘅政治生涯"。

參攷
--

齊然. 重重危機之下，他能挑戰埃爾多安？ 鳳凰週刊. 2023年4月第10期. 總第827期.
章惇，字子厚，北宋景祐二年（公元1035年）出生，建州浦城（依家既福建南平市浦城縣）人，佢係宋朝既政治人物，新舊黨爭既變法派既重要角色。根據《揮麈錄》，佢老豆喺章俞，親阿媽其實喺章俞既外母楊氏，兩人通姦之後生咗佢，然後冒充佢老豆既老婆（章惇既同母異父姊姊）生既。原文係：「章俞者，郇公之族子，早歲不自拘檢。妻之母楊氏，年少而寡，俞與之通，已而有許生子。」

佢最勁既時候做過宋哲宗趙煦既首相（元祐九年做咗尚書左僕射門下侍郎），宋哲宗死咗之後，章惇因為反對端王趙佶繼位，擁護宋哲宗既細佬簡王趙似，佢同欽聖太后向氏講「端王輕佻，不可以君天下」，不過俾太后拒絕咗。端王趙佶做咗皇帝（宋徽宗），最初封章惇做申國公，但係因為章惇喺當初反對立徽宗做皇帝，激嬲咗欽聖太后，無幾奈就俾皇帝炒咗魷魚，先係貶咗做雷州司戶，然後再貶去做舒州團練副使，最後仲要喺公元1106年（宋徽宗崇寧五年）1月2日，死咗係任上。

1. ↑  〈挥麈后录馀话 - 维基文库，自由的图书馆〉. *zh.wikisource.org* (簡體中文). 喺2023-12-03搵到.
2. ↑  〈宋史纪事本末/卷48 - 维基文库，自由的图书馆〉. *zh.wikisource.org* (簡體中文). 喺2023-12-03搵到.
3. ↑  袁騰飛 (2010-01-25). 《兩宋風雲》 (臺灣中文). 人類智庫. ISBN 978-986-6722-71-4.
鷹司平通
**鷹司平通**（日文：たかつかさ としみち，1923年8月26號—1966年1月27號）係鷹司家第二十七代當主，同時係作曲家、鐵路研究家，曾經做過日本交通公社博物館調査役同埋交通博物館館長。佢老婆係昭和天皇三女和子內親王。

經歷
--

1923年，平通響東京都出世，係公爵鷹司信輔個仔。由細細個開始，佢就係個鐵路迷，呢件事都好多人知。

1940年，佢參加大政翼讚會嘅公開招慕，最後入選。一年之後，佢響東京高等師範學校附屬中學校（即依家嘅筑波大學附屬中學兼高中），升讀大阪理工科大學（即依家嘅近畿大學）。同年，佢為大政翼讚會作咗會歌「大政翼賛の歌」。

1950年，平通同和子結婚
響婚禮上嘅鷹司平通
1950年，佢同昭和天皇三女孝宮和子內親王響高輪光輪閣結婚，由於平通呢個時候已經做咗平民，所以兩公婆婚後嘅生活好貼地，正因為咁而畀人睇為「民主嘅象徵」。

因為細個嘅興趣，令到佢成為鐵路研究家，響產經新聞社上面都有份定期投稿，文章名係「鐵路物語」，而呢版文章都廣為人知。另外，佢曾經做過日本交通公社博物館調査員、交通博物館館長，又加入鐵道迷之會。同時之間，佢又係作曲家，間中都會幫啲中小學作校歌。

1955年，和子曾經大肚，但係最後死產（個BB死咗響和子個肚入面）。之後和子再冇大過肚。

1966年1月26號，平通突然失蹤，兩日之後發現佢嘅屍體，差人判斷佢係響失蹤後一日死嘅，死因好有可能係一氧化碳中毒（不過唔肯定係他殺定自殺），終年42歲。佢死後，老婆和子認咗大給松平家嘅尚武做契仔，後嚟尚武繼承咗鷹司家。

事件
--

### 同老婆和子嘅關係

雖然兩公婆生活貼地，睇落過得好幸福，但其實就一直不和，原因係昭和天皇夾硬將和子嫁畀平通，所以平通根本唔鍾意和子。另外，平通都被指成日出去溝女，唔理和子。有人認為和子有可能返去同老豆昭和天皇講咗呢件事，而昭和天皇一嬲之下就搵人殺咗平通，所以呢個係佢死嘅「導火線」（呢個講法未被證實）。

### 平通之死

1966年1月26號，佢去台東區上野公園國立美術館出席畫展，夜晚就同人去銀座酒吧，之後就失蹤。

兩日後，終於由交通博物館報警，最後畀人發現平通響涉谷區千駄谷同陪酒女前田美智子一齊死響前田嘅屋企，判斷兩人嘅死亡時間係響1月27號晏晝一點鐘至五點鐘呢段時間，死因係一氧化碳中毒。響同月29號，佢嘅死透過宮內廳發表，和子聽到之後好亂，唔知點算好，最後老豆昭和天皇嚟弔問，安慰之下先至好少少。

因為佢係出嗮名嘅鐵路研究家，所以佢嘅死實在好令人震驚，好多報紙都有報道佢嘅死，就連紐約時報同埋泰晤士報都有份，但係每家報道佢嘅死因都唔同：每日新聞同朝日新聞話佢係意外死、讀賣新聞話佢係自殺死、而週刊新潮仲話佢「死因可疑」，質疑差人講大話。

佢死後，越嚟越多人揭發平通同和子不和呢件事，開始有唔少人懷疑平通係「為情而死」，而和子響佢死後都好少出席公開活動。直到依家，平通嘅死都仲係一個迷。

攷
-

1. 1 2  日本人名大辞典+Plus, デジタル版. 〈鷹司平通とは〉. 《コトバンク》 (日文). 喺2020-11-06搵到.
2. 1 2  〈医学・医療の電子コンテンツ配信サービス〉. 《医書ジェーピー》. doi:10.11477/mf.1611203174. 喺2020-11-06搵到.
3. ↑  〈鷹司平通とは - Weblio辞書〉. *www.weblio.jp*. 喺2020-11-06搵到.
4. ↑  〈鷹司平通(たかつかさとしみち)の解説 - goo人名事典〉. 《goo辞書》 (日文). 原著喺2021-02-12歸檔. 喺2020-11-06搵到.
5. 1 2 3  〈逸 話 集 ― 貴人の黄昏（旧皇族家の人々）〉. *kyukouzoku.web.fc2.com*. 原著喺2018-09-14歸檔. 喺2020-11-06搵到.
6. ↑  〈「納采の儀」めぐる歴代皇女の悲劇から見る、眞子さま"婚約"の懸念材料【日本のアウト皇室史】 (2019年8月24日) - エキサイトニュース(4/6)〉. 《エキサイトニュース》 (日文). 喺2020-11-06搵到.
**李恩宙**（粵拼：lei5 jan1 zau6；韓文：**이은주**，1980年12月22號—2005年2月22號）係南韓女演員。

生平
--

李恩宙喺全羅北道群山市出世，首爾嘅檀國大學戲劇電影學系畢業。高中嗰陣做過制服形像模特兒。1998年第一次拍電視劇，喺SBS電視台嘅《白夜3.98》演出。1999年第一次拍電影，喺《紅鱒》演出。2001年成為嗰陣時出名新晉導演洪尚秀嘅作品《오! 수정》嘅女主角，重憑住呢部片攞到大鐘賞嘅新人獎。2004年，佢喺而家韓國史上第二入場觀看率嘅電影《太極旗飄揚》入便做女主角，飾演韓戰入便為求生計而參與朝鮮勞動黨集會重因為咁畀南方政府槍殺嘅角色。

2005年2月22號晚，喺京畿道城南市盆唐區嘅公寓入便畀屋企人發現留低咗遺書，同時割脈同埋上吊雙料自殺，終年24歲。當時佢只係啱啱喺檀國大學正式畢咗業幾日。因為李恩宙係基督徒，佢嘅自殺令人覺得奇怪。有報導指佢喺2004年拍電影《the Scarlet Letter》嗰陣時因為有裸露同埋同韓石圭扑嘢嘅鏡頭，所以受到精神壓力長期失眠。呢個講法畀經理人公司否認；因為佢早喺《오! 수정》時都已經有裸露同埋扑嘢嘅場面，只係鏡頭經過黑白處理。但係另外有一個講法指李恩宙自從《情約笨豬跳》開始，到《向左愛向右愛》同埋《太極旗飄揚》，佢所演嘅角色唔係意外早死，就係因病早死，都係紅顏薄命，所以指佢可能係抽離唔到之前嘅戲集入便嘅角色。假如真係嘅話，佢係繼張國榮之後另一位抽離唔到角色而自殺嘅出名影星。

2月22號亦係佢喺《情約笨豬跳》入便嘅角色過身嘅日子。

李恩宙嘅遺體火葬。根據韓國人嘅習俗，白頭人送黑頭人嘅喪事會用火葬，令死者可以安心。
**去殖民化**（英文：decolonization）又叫做**非殖民化**，係指去除同殖民有關嘅嘢，原指一個殖民地尋求獨立於殖民國嘅過程；但係近年，喺一啲國家，去殖化可以指第種過程，例如同被殖民嘅原住民和解，但係又唔涉及原住民獨立。不過無論係邊種，去殖民化都係一個相當複雜、漫長，而且又麻煩又難搞嘅過程，唔係簡單咁將舊有制度推倒重來就可以。

喺去殖民化嘅過程裡面，好多時係相當暴力嘅，尤其係一啲喺去殖民化嘅過程中出現咗民族主義情緒，而呢啲情緒又俾政客利用咗，喺度煽動殖民地居民作出叛亂嘅行動，結果越玩越死，甚至好似剛果咁從唔公平嘅殖民統治變成更慘既獨裁者統治。

其中一個唔涉及獨立嘅去殖民化例子係加拿大；喺嗰度，去殖民化係指根據真相與和解委員會嘅最終報告同加拿大原住民和解，份報告喺2015年已經出咗，但係7年之後，入面嘅94個建議只係做咗13項，即係做咗唔夠一成半。

攷
-

1. 1 2 3  "What is Decolonization? What is Indigenization?" (加拿大英文). Queen’s University. 喺2023年11月12號搵到.
2. ↑  Haskin, Jeanne M. (2005-12-01). *The Tragic State of the Congo: From Decolonization to Dictatorship* (英文). Algora Publishing. ISBN 978-0875864167.
3. ↑  Wentzell, Stephen (January 26, 2023). "Only 13 T&R Calls to Action achieved over seven years: report". *Rabble* (加拿大英文). 喺2023年11月12號搵到.